Συχνές ερωτήσεις για προωτοετείς – Τμήμα Μηχανικών Περιβάλλοντος\nΣυχνές ερωτήσεις για προωτοετείς\nHome / ΠΡΟΠΤΥΧΙΑΚΕΣ ΣΠΟΥΔΕΣ / Συχνές ερωτήσεις για προωτοετείς\nΟλοκληρώθηκε η εγγραφή στο τμήμα;\nΟι εγγραφές πραγματοποιούνται ηλεκτρονικά μέσω εφαρμογής του Υπουργείου Παιδείας. Η γραμματεία του Τμήματος ή Σχολής, για την ολοκλήρωση της εγγραφής, ελέγχει και αντιπαραβάλλει τον ονομαστικό πίνακα επιτυχόντων που έχει ήδη λάβει με την απόφαση κύρωσης πινάκων από το ΥΠ.Π.Ε.Θ. με τον πίνακα των επιτυχόντων που υπέβαλαν ηλεκτρονική αίτηση εγγραφής. Οι ήδη εγγραφέντες για να έχουν πρόσβαση στις ακαδημαϊκές υπηρεσίες της κάθε Σχολής και Τμήματος, θα πρέπει να επιδείξουν στη γραμματεία του τμήματος ή της σχολής αστυνομική ταυτότητα ή διαβατήριο, προκειμένου να γίνει η ταυτοπροσωπία τους. Σε κάθε περίπτωση, η γραμματεία δύναται να ζητήσει συμπληρωματικά δικαιολογητικά από τους εγγραφέντες. Τα επιπλέον δικαιολογητικά δεν έχουν καθοριστεί ακόμη. Θα αναρτηθεί ανακοίνωση στην ιστοσελίδα ου Τμήματος, με την οποία θα ενημερωθούν οι ενδιαφερόμενοι ποια συμπληρωματικά δικαιολογητικά απαιτείται να προσκομίσουν.\nΠροσοχή: Πρέπει να προσέλθετε στη γραμματεία και να συμπληρώσετε το ατομικό στατιστικό δελτίο φοιτητή υποχρεωτικά (Ερώτηση 9).\nΣτοιχεία τμημάτων: Δείτε την ερώτηση 10\nΓια την υπηρεσία αυτή θα χρειαστείτε τους κωδικούς πρόσβασης στην ηλεκτρονική γραμματεία\nΗ διαδικασία απόκτησης συγγραμμάτων γίνεται στην ιστοσελίδα http://eudoxus.gr. Για να έχετε πρόσβαση εκεί χρειάζεστε το username & password το οποίο σας παραδίδεται μέσω του γραφείου μηχανογράφησης (Μίγγος Μιχάλης – 2461056607) με φυσική σας παρουσία στο χώρο του Τμήματος. Τα συγγράμματα διανέμονται συγκεκριμένο διάστημα για κάθε εξάμηνο και αυτό ανακοινώνεται στην ιστοσελίδα του τμήματος.\nΑν δεν φοιτήσετε, δεν χρειάζεται να έρθετε στην Κοζάνη. Όλα τα δικαιολογητικά (βεβαιώσεις, πιστοποιητικά, διαδικασία διαγραφής κλπ) μπορείτε να τα λαμβάνετε μετά από αίτησή σας στα ΚΕΠ ή μέσω του ιδρυματικού σας λογαριασμού και του προφίλ σας.\nΤι γίνεται με τις μετεγγραφές; Μπορεί να πάρω μετεγγραφή σε άλλο τμήμα; Πρέπει να έρθω στην Κοζάνη;\nΣτην Κοζάνη θα χρειαστεί να έρθετε αν θέλετε να παρακολουθήσετε τα μαθήματα που ξεκινάνε στις αρχές του Οκτωβρίου. Αν δεν παρακολουθήσετε μαθήματα ή αναμένετε να πάτε σε άλλο τμήμα ή αποφασίσετε να ξαναδώσετε εξετάσεις, το μόνο που χρειάζεστε είναι να επιβεβαιώσετε ότι η εγγραφή σας έχει ολοκληρωθεί (Ερώτηση 1) και να παρακολουθείτε τις ανακοινώσεις του τμήματος για κάποια σχετική ανακοίνωση για τις μετεγγραφές. Οι μετεγγραφές πραγματοποιούνται μέσω της ηλεκτρονικής πλατφόρμας του Υπουργείου Παιδείας, στην οποία παρατίθενται η σχετική νομοθεσία για το ποιος δικαιούται μετεγγραφή και οι λεπτομέρειες συμπλήρωσης της εν λόγω φόρμας.\nΠιθανώς θα δημιουργηθεί πρόβλημα. Για το δεύτερο εξάμηνο θα χρειαστεί να κάνετε δήλωση μαθημάτων μέσω της ηλεκτρονικής γραμματείας (http://students.uowm.gr) (Ερώτηση 2).\nΌλοι οι φοιτητές, είτε προσέλθουν και παρακολουθήσουν μαθήματα είτε όχι, οφείλουν να συμπληρώσουν το ατομικό στατιστικό δελτίο φοιτητή. Αν δεν προσέλθετε καθόλου στην Κοζάνη, μπορείτε να συμπληρώσετε το στατιστικό δελτίο από τον παρακάτω σύνδεσμο και να το στείλετε ηλεκτρονικά ή με fax στη γραμματεία (24610 56603).\nΈχω καλέσει επανειλημμένα τη γραμματεία και δεν απαντάει κάνεις; Τι μπορώ να κάνω;\nΗ γραμματεία είναι υποστελεχωμένη και ειδικά τις ημέρες και τις ώρες εξυπηρέτησης του κοινού με δυσκολία μπορεί να ανταποκριθεί στον αυξημένο φόρτο. Αποφύγετε να καλείτε ώρες εξυπηρέτησης κοινού 11:00 – 13:00. Εναλλακτικά μπορείτε να απευθυνθείτε στα παρακάτω τηλέφωνα ή μπορείτε να στείλετε e-mail στο αντίστοιχο τμήμα. Προτιμήστε την ηλεκτρονική επικοινωνία.\n– Τμήμα Μηχανολόγων Μηχανικών: mech@uowm.gr, ttrigoni@uowm.gr, τηλ. 24610 56600\n– Τμήμα Μηχανικών Περιβάλλοντος: enveng@uowm.gr, fkalimeri@uowm.gr, τηλ. 24610 56606\n– Τμήμα Μηχανογράφησης: mmingos@uowm.gr, τηλ. 24610 56607\nΔείτε το σχετικό βίντεο για τις διαδικασίες που πρέπει να ακολουθήσετε αφού παραλάβετε το δελτίο ενεργοποίησης: https://youtu.be/484y8K27qI8 Οι κωδικοί σάς παρέχουν πρόσβαση σε διάφορες ηλεκτρονικές υπηρεσίες, όπως οι παρακάτω:\nΗλεκτρονική Γραμματεία – http://students.koz.uowm.gr/\nΠαραλαβή Συγγραμάτων – http://eudoxus.gr/\nΥπηρεσία email Φοιτητών – Webmail – https://webmail.uowm.gr/students/src/login.php


Svennegreken: Γιατί οι πολιτικοί μιλάνε σαν να απευθύνονται σε ηλίθιους;\nΓιατί οι πολιτικοί μιλάνε σαν να απευθύνονται σε ηλίθιους;\nΚΑΤΗΓΟΡΙΕΣ Πολιτική, Σκέψεις\nΚανονικά, η ανωτέρω φωτογραφία που προέρχεται από τις χρυσές εποχές της Νεοελλάδας, όταν αποκαλύφθηκε η εκμετάλλευση των Ινδών μεταναστών στα φραουλοχώραφα της Μανωλαδας, χρειάζεται επικαιροποίηση.\nΒλέπετε τότε υπήρχε ακόμα η γενιά των επτακοσίων Ευρώ, η οποία πάει να γίνει σύντομα των τετρακοσίων και αν. Εάν συνεχίσει αυτή η βιόλα, δεν θα έρχονται Βούλγαροι μετανάστες στην Ελλάδα, που θα κάνουν τους εθνοτσιρίδες να βροντοτσιρίζουν «Τι θέλουν οι Βούλγαροι στην Μακεδονία;». Θα τσιρίζουν οι Βούλγαροι των 200 Ευρώ «Τι θέλουν οι Έλληνες στο Πλόβντιβ;».\nΑλλά η οικονομική ξεφτίλα και εξαθλίωση της Νεοελλάδας δεν είναι το κύριο θέμα της αναρτήσεως. Με αφορμή τον δεκάρικο του αρχηγού της ΝΔ περί ευθύνης της αριστεράς για την σημερινή κατάντια της Ελλάδας αναρωτιέμαι:\nΜα καλά, σε ηλίθιους απευθύνονται οι πολιτικάντηδες όταν εκτοξεύουν ανερυθρίαστα τέτοιους παραλογισμούς σαν τον ανωτέρω, ή αυτόν που αναγράφεται στην σατυρική φωτογραφία στην αρχή της ανάρτησης;\nΗ απάντηση είναι σκληρή, αμείλικτη, αδυσώπητη, κακούργα, ραδιούργα και πιθανώς να μην τηρεί τας ιεράς νηστείας. (Μισό κιλό χαλβάς για μεσημεριανό).\nΝαι, σε ηλίθιους απευθύνονται.\nΜα διότι οι εκ φυσικού ηλίθιοι, ή οι εκ εντατικής αποβλακώσεως μέσω ΜΜΕ ηλίθιοι, είναι αρκετοί για να στρέψουν το όποιο εκλογικό αποτέλεσμα προς την επιθυμητή κατεύθυνση.\nΟι σκεπτόμενοι άνθρωποι είναι εκ των πραγμάτων μειονότητα, ίσως και περίεργοι κίτρινοι ή εμπριμέ, διότι πέρα από το αποβλακωτικό περιβάλλον στο οποίο ζούμε, ο μέσος άνθρωπος ΒΑΡΙΕΤΑΙ ΘΑΝΑΣΙΜΑ να σκέφτεται.\nΘέλει μασημένη τροφή, θέλει άσπρο εναντίον μαύρου, θέλει φως εναντίον σκότους, θέλει Λουκ Σκάιουωκερ ενατίον Νταρθ Βέιντερ, θέλει παραμύθα βρε αδελφέ.\nΔιότι η ζωή είναι σκληρή και πολύπλοκη, το σύμπαν άπειρο και χαοτικό και ο ανθρωπάκος πεπερασμένος που θέλει να φάει, να κάμνει σεξ και να ξαπλάρει.\nΚαλή δικαιολογία μεν δια τον ανθρωπάκο, αλλά με τέτοια νοοτροπία, μόνο πρωκτικό σεξ από τους όποιους εξουσιαστές της πλάκας μπορεί να περιμένει.\nΤέλος πάντων. Η ελπίδα για βελτίωση των πραγμάτων πεθαίνει τελευταία, αλλά στο τέλος πεθαίνει.\n(Εμ, θα ‘σκαγα αν δεν το έλεγα ο φαρμακόγλωσσος :-Ρ).\nΤάδε έφη pølsemannen ΣΤΙΣ 16:35\nο δείμος του πολίτη 29 Φεβρουαρίου 2012 - 7:00 μ.μ.\nΣίγουρα θα έσκαγες, αλλά δεν έχεις καθόλου άδικο. Οπότε δεν μπορώ να πω περισσότερα\n(κι ήθελα να γίνω κακός σήμερα)\nΚρείτων Κουσουράτος 29 Φεβρουαρίου 2012 - 7:26 μ.μ.\nΑκούω μερικούς-μερικούς σαν το Σαμαρά ή τον Μπενύτο να μιλάνε στη Βουλή και σκέφτομαι πως, αν τους είχα μέλη στο φόρουμ μου, θα τους είχα μπανάρει. Μόνιμα.\napos 29 Φεβρουαρίου 2012 - 7:30 μ.μ.\nEυτυχώς απάντησες μόνος και μας γλίτωσες από την απάντηση!\nΑλλά επειδή εγώ θέλω να είμαι φαρμακόγλωσσος: με τέτοια κόμματα εξουσίας της πλάκας, γιατί θα έπρεπε τα κόμματα «διαμαρτυρίας» να είναι πιο σοβαρά;\nZaphod 29 Φεβρουαρίου 2012 - 8:08 μ.μ.\nαθεόφοβος 1 Μαρτίου 2012 - 8:37 π.μ.\nΓια να σκεφτείς χρειάζεται εγκέφαλος εν λειτουργία αλλά δυστυχώς οι περισσότεροι τον λειτουργούν μέχρι εκεί που μπορεί να διαπιστώνει μόνο τι του φταίει και περιμένει από κάποιο Λουκά Παπασκάιουωκερ να τον σώσει.\nΦαίνεται πως σε κάποιο άλλο πλανήτη ζούσε εκείνη η φυλή που έλεγε -Συν Λουκ Σκάιουωκερ και χείρα κίνει-\nκουκαρατσας 1 Μαρτίου 2012 - 11:57 π.μ.\nμια απορία (επειδή το'χα συζητήσει και αλλού και διαφωνίσαμε..)\nθεωρείτε τους πολιτικούς έξυπνους ή βλάκες ; δεν το προσωποποιώ.. (προφανώς υπάρχουν και πολλοί κουτόχορτοι..) αλλά αναφέρομαι στο σύνολο τους.\nεγώ τους θεωρώ έξυπνους αφού μας κοροϊδεύουν και περνάνε καλά.\npølsemannen 1 Μαρτίου 2012 - 3:57 μ.μ.\nΕίδες; Φροντίζω να μην πέσεις στον βούρκο της αμαρτίας!\nείσθε αντιδημοκρατικός! :-Ρ\npølsemannen 1 Μαρτίου 2012 - 4:00 μ.μ.\nΟ Παπαδήμος είναι τζεντάι λοιπόν! Κάτι είχα ψυλιαστεί...\nΚοίτα και ένας απατεώνας ή λαμόγιο έξυπνος είναι, απλά χρησιμοποιεί την εξυπνάδα του κατά αντικοινωνικό τρόπο, οπότε...\nΑλυτρωτος 1 Μαρτίου 2012 - 8:05 μ.μ.\nΠερι πολιτικων κομματων στην Ελλαδα διαβαστε=εαμ β-υδροχοος του Παν.Τραιανου.\nκουκαρατσας 2 Μαρτίου 2012 - 11:51 π.μ.\nείναι βλάκας ?\nανήθικος ναι, γενικά λάθος ναι, (και πολλά άλλα κοσμιτικά.. ναι) αλλά βλάκας ?\nΓΛΑΥΚΟΣ 3 Μαρτίου 2012 - 8:34 π.μ.\nΚαι μια παράφραση στα περί ελπίδας:\nΜόνο αν πεθάνει η ελπίδα έχουμε κάποια ελπίδα τελικά.... #@%$@#%#$^$& (τα είπα όλα, έ).\npølsemannen 4 Μαρτίου 2012 - 3:29 μ.μ.\npølsemannen 4 Μαρτίου 2012 - 3:30 μ.μ.\nΈνας απατεών δεν είναι βλαξ, καθήκι όμως ναι.\nΚωνσταντίνος Καντακουζηνός 4 Μαρτίου 2012 - 3:56 μ.μ.\nΤι εννοείτε; Δεν είμαστε απόγονοι του Αριστοτέλη;\npølsemannen 4 Μαρτίου 2012 - 4:02 μ.μ.\nΕίμεθα απόγονοι του Αλεξάνδρου και του Ηφαιστίωνα και όποιος τολμήσει να το αμφισβητήσει αυτό, θα τον λιώσει ο λαός.\nΑνορθόδοξος 11 Μαρτίου 2012 - 3:10 μ.μ.\nΔυστυχώς έχεις δίκιο, φίλε polse. Αν ο κόσμος δεν ήταν χαζός, αν τομλούσε να χρησιμοποιήσει λίγο το μυαλό και να σκεφτεί, να αναζητήσει, να αμφισβητήσει δεν θα υπήρχαν πολλά πράγματα...\nΔεν θα υπήρχε ο Γιωργάκης, ο «λεφτά υπάρχουν», ο «αντιεξουσιαστής στην εξουσία», ο «δεν θα ζητήσουμε βοήθεια από το ΔΝΤ» στη θέση του πρωθυπουργού (θυμάστε τους πανηγυρισμούς κατά την εκλογή του ΠΑΣΟΚ;). Δεν θα υπήρχε ο Σαμαράς, που παρά τα πισωγυρίσματα και την παντελή έλλειψη αντιστοιχίας αυτών που έλεγε με αυτά που λέει και αυτά που θα κάνει τελικά, θα εκλεγεί πρωθυπουργός. Δεν θα μπορούσε ο Νταλάρας και τα παπαγαλάκια των μίντια να μιλούν για τραμπουκισμούς των μειοψηφιών...\nΌταν υπάρχουν όμως άτομα που τα ακούν όλα αυτά και τα δέχονται χωρίς να τα υποβάλουν στην παραμικρή κριτική, όλοι οι προαναφερόμενοι μπορούν να αλωνίζουν κατά το δοκούν.\npølsemannen 12 Μαρτίου 2012 - 4:38 μ.μ.


Επίθεση με βιτριόλι: Το πρωί ξεκινά η πολύκροτη δίκη, παρουσία της Ιωάννας -«Θέλω να με κοιτάξει στα μάτια, να μου πει τι της έκανα» | ΕΛΛΑΔΑ | iefimerida.gr\nΕπίθεση με βιτριόλι: Το πρωί ξεκινά η πολύκροτη δίκη, παρουσία της Ιωάννας -«Θέλω να με κοιτάξει στα μάτια, να μου πει τι της έκανα»\nΣτις 9 το πρωί στην αίθουσα του Μεικτού Ορκωτού Δικαστηρίου της Αθήνας επί της οδού Δέγλερη θα ξεκινήσει η δίκη για την πολύκροτη υπόθεση της επίθεσης με βιτριόλι σε βάρος της 35χρονης Ιωάννας Παλιοσπύρου.\nΗ ζωή της Ιωάννας άλλαξε σε μια στιγμή, εξαιτίας της «αρρωστημένης εμμονής» της 36χρονης συντοπίτισσάς της από τον Βάλτο Αιτωλοακαρνανίας, που την έλουσε με βιτριόλι, προκαλώντας εκτεταμένα τραύματα σχεδόν σε όλο της το κορμί.\nΠαρούσα στο δικαστήριο η Ιωάννα\nΠαρά τις δυσκολίες και την ψυχική φόρτιση, το θύμα έχει δηλώσει πως θα είναι παρούσα στο δικαστήριο για να παρακολουθήσει την ακροαματική διαδικασία και να δώσει κατάθεση.\nΕΛΛΑΔΑ 14/09/2021 09:06\nΕπίθεση με βιτριόλι: Το μήνυμα της Ιωάννας Παλιοσπύρου λίγο πριν από τη δίκη -«Ζητώ την παραδειγματική τιμωρία της»\nΕΛΛΑΔΑ 14/09/2021 08:28\nΕπίθεση με βιτριόλι: Βίντεο ντοκουμέντο με τις κινήσεις της δράστριας -Καρέ-καρέ πώς κινήθηκε\n«Είναι ο χαρακτήρας μου τέτοιος που δεν θα μπορούσα να μην παραστώ. Όσο και να με τρομάζει η σκέψη, θέλω να με κοιτάξει στα μάτια όπως τη στιγμή που μου έριξε το βιτριόλι και να εξηγήσει τι της έκανα», δήλωσε το θύμα της επίθεσης με βιτριόλι σε τηλεοπτική της συνέντευξη στον Alpha.\nΣιγή ιχθύος από την πλευρά της κατηγορούμενης\nΗ πλευρά της κατηγορούμενης τηρεί σιγή ιχθύος εν όψει της έναρξης της δίκης. Η μεταγωγή της από τις φυλακές στην αίθουσα του δικαστηρίου αναμένεται να πραγματοποιηθεί νωρίς το πρωί υπό αυστηρά μέτρα ασφαλείας, αν και η 36χρονη έχει το δικαίωμα να μην παρίσταται και να εκπροσωπείται από τον συνήγορό της. Η κατηγορούμενη αντιμετωπίζει την κατηγορία της απόπειρας ανθρωποκτονίας.\nΣύμφωνα με το παραπεμπτικό βούλευμα, το οποίο ακολούθησε την πρόταση του εισαγγελέα Γ. Νούλη, η κατηγορούμενη είχε πρόθεση να σκοτώσει την Ιωάννα, λόγω της μεγάλης ποσότητας και πυκνότητας του καυστικού υγρού που έριξε στο θύμα.\nΣτην απολογία της, η 36χρονη είχε υποστηρίξει ότι δεν ήθελε να σκοτώσει την Ιωάννα, αλλά είχε μια αρρωστημένη εμμονή με το θύμα για ένα προσωπικό ζήτημα, στο οποίο όπως δεν θέλησε να αναφερθεί.\n«Απέκτησα μία αρρωστημένη εμμονή μαζί της»\n«Απέκτησα μία αρρωστημένη εμμονή μαζί της. Τη θεώρησα υπεύθυνη για ένα πολύ προσωπικό ζήτημα, το οποίο ήταν πολύ σημαντικό για εμένα. Ήταν η σταγόνα που ξεχείλισε το ποτήρι και με έκανε να δω τα πράγματα από άλλη οπτική γωνία. Δεν θέλω να το αναπτύξω περαιτέρω, ώσπου να φτάσει η υπόθεση στο ακροατήριο και να ειπωθούν όλες οι αλήθειες», είχε πει στην ανακρίτρια, τον περασμένο Απρίλιο, 11 μήνες μετά την επίθεση.\nΤότε μόνο για πρώτη φορά είχε ζητήσει συγγνώμη από την Ιωάννα και είχε δηλώσει μετανιωμένη: «Μακάρι να γύριζα το χρόνο πίσω, να μην είχε συμβεί τίποτα από όλα αυτά σε κανέναν. Λυπάμαι πολύ για το αποτέλεσμα αυτό. Γι’ αυτό αναλαμβάνω πλήρως την ευθύνη αυτής της πράξης, θα τιμωρηθώ και καλώς θα τιμωρηθώ».\n«Η Δικαιοσύνη, από νομικής πλευράς, σε περιπτώσεις όπως η δική μου πρέπει να είναι αμείλικτη. Δεν υπάρχουν αιτίες ούτε ελαφρυντικά ούτε μεταμέλεια. Και εγώ και η κοινωνία μας ζητάμε την παραδειγματική τιμωρία της. Προσωπικά δικαιωμένη δεν βρίσκω με ποιον τρόπο θα μπορούσα να νιώσω. Μόνο αν ο χρόνος γύριζε πίσω. Αλλά αυτό δεν γίνεται», ήταν το μήνυμα που έστειλε το θύμα, λίγες ώρες πριν ξεκινήσει η εκδίκαση της υπόθεσης.\nΑπό την πρώτη στιγμή της επίθεσης η αστυνομία αναζήτησε επισταμένως τη γυναίκα που επιτέθηκε στην Ιωάννα, αξιοποιώντας κάθε στοιχείο και πληροφορία από μαρτυρίες, κάμερες ασφαλείας, λογαριασμούς κοινωνικής δικτύωσης, στίγματα κινητών τηλεφώνων κ.α.\nΔΙΑΒΑΣΤΕ ΠΕΡΙΣΣΟΤΕΡΑ ΙΩΑΝΝΑ ΠΑΛΙΟΣΠΥΡΟΥ επίθεση με βιτριόλι δικαστήριο δίκη βιτριολισμός 15 Σεπτεμβρίου


xenofontas.gr: Αίαντας Ευόσμου - Πιερικός Αρχέλαος Την Κυριακή στη Θεσσαλονίκη, στις 8 μ.μ.\nΓι΄ αυτόν τον αγώνα ο προπονητής του Πιερικού Αρχελάου Λευτέρης Χατζηκυριακίδης, δήλωσε:\n«Μια ακόμα πολύ δύσκολη αποστολή έχουμε να αντιμετωπίσουμε την Κυριακή.\nΘα βρεθούμε απέναντι σε μια ομάδα που συνδυάζει την ικανότητα και κυρίως την προσωπικότητα των παικτών μαζί με την εμπειρία του προπονητή.\nΕμείς από την πλευρά μας, προερχόμαστε από ένα σερί άτυχων αποτελεσμάτων, τα οποία αν εξαιρέσουμε το παιχνίδι με το Αιγάλεω, ήταν εντός σχεδιασμού, αλλά για μένα το πιο βασικό είναι ότι σε συνδυασμό με τις απουσίες από τους τραυματισμούς, δεν μας έχουν επιτρέψει να βρούμε ρυθμό και αυτό έχει επηρεάσει τους αθλητές ψυχολογικά.\nΠιστεύω όμως ότι μέσα από τη δουλειά, την επικοινωνία και την ομαδική αντίδραση, στη συνέχεια του πρωταθλήματος θα καταφέρουμε να δείξουμε την ακριβή δυναμική της ομάδος.\nΣίγουρα όμως η εικόνα μας δεν είναι αυτή και αυτός είναι και ο πρώτος στόχος του επόμενου παιχνιδιού. Να διεκδικήσουμε με ανταγωνιστικό τρόπο τις πιθανότητες που μας αναλογούν».\n● Διαιτητές στον αγώνα θα είναι οι κ.κ. Φακίτσας και Παπανικολάου.


''Το λίπος έχει συσσωρευτεί στην κοιλιά με αποτέλεσμα να με περνάνε για εγκυμονούσα!'' - Tlife.gr\n04.04.2016 | 11:48\n''Το λίπος έχει συσσωρευτεί στην κοιλιά με αποτέλεσμα να με περνάνε για εγκυμονούσα!''\nΚαλησπέρα. Είμαι 35 ετών, έχω ύψος 1.61 και είμαι 56 κιλά. Τον τελευταίο χρόνο έχω πάρει 6 κιλά. Τρώω μεγάλες ποσότητες πολύσπορα κριτσίνια και γενικά πεινάω συνέχεια. Το λίπος έχει συσσωρευτεί στην κοιλιά (και στις γάμπες), με αποτέλεσμα πολλοί να με περνάνε για εγκυμονούσα. Αλλά και το σώμα μου μοιάζει πολύ παχουλό, μάλλον επειδή δεν γυμνάζομαι. Δεν μπορώ να καταπολεμήσω τις λιγούρες με τίποτα! Να σας επισημάνω ότι είμαι εκτός σπιτιού από τις 6:30 π.μ. ως τις 10 μ.μ.\nΗ μείωση της αποθήκευσης του κοιλιακού λίπους επιτυγχάνεται δίνοντας έμφαση στις ακόλουθες οδηγίες. Αυτό που μπορείς να κάνεις ώστε να μειώσεις το κοιλιακό λίπος είναι:\nΝα καταναλώνετε καθημερινά 3 μερίδες γαλακτοκομικών χαμηλές σε λιπαρά (γάλα, γιαούρτι, τυρί). Δεν υπάρχει πρόβλημα στην κατανάλωση κατσικίσιων γαλακτοκομικών, αρκεί να είναι χαμηλών λιπαρών. Συγκεκριμένα, όταν η πρόσληψη ασβεστίου από την τροφή είναι υψηλή, αυξάνεται η συγκέντρωσή του στο αίμα με αποτέλεσμα να μειώνεται η έκκριση της ορμόνης καλσιτονίνης, η οποία εμποδίζει τη λιπόλυση και να αυξάνει την αποθήκευση λίπους με τη μορφή τριγλυκεριδίων στο λιπώδη ιστό.


«RHOA» Alum Apollo Nida Slams Ex Phaedra Parks εν μέσω του Custody Battle - Αληθινό Έγκλημα\nΜαζορέτες Pom Poms Clipart\nΤα πάρκα Apollo Nida Slams Ex Phaedra εν μέσω της μάχης Custody στο μήνυμα για τα παιδιά: «Δεν μπορεί να μας κρατήσει μακριά»\nΕυγενική προσφορά του Apollo Nida / Instagram. Gregory Pace / Shutterstock\nΤα πράγματα γίνονται ακατάστατα. RHOA στυπτηρία Απόλλων Νίντα σκιασμένη πρώην σύζυγος Πάρκα της Φαίδρας επί Ίνσταγκραμ μόλις λίγες εβδομάδες μετά την απελευθέρωσή του από τη φυλακή αφού ομολόγησε ένοχη για συνωμοσία για απάτη μέσω ταχυδρομείου, τραπεζών και τραπεζών τον Μάιο του 2014. Ο 40χρονος ισχυρίστηκε την Κυριακή 11 Αυγούστου ότι ο Φαίδρα, 45 ετών, τον κρατά από τα παιδιά του.\n«ΜΗΝ ΕΡΓΑΖΕΤΑΙ! Θα είμαστε μαζί σύντομα, ανεξάρτητα από το τι, δεν μπορεί να μας κρατήσει χωριστούς », ο πρώην αστέρας της πραγματικότητας έγραφε μια φωτογραφία των γιων του Ayden, 9 και Dylan, 6.« Ο αγώνας δεν θα σταματήσει να είναι καλός μπαμπάς! !! Δεν περνάει μια μέρα που δεν σκέφτομαι τους 2 από εσάς. ΑΓΑΠΗ ΚΑΙ ΧΑΣΕΤΕ ΤΟ ΠΟΛΥ. #dayonedad #alwaysbeenthere #fathershaverightstoo. ' Τώρα που ο Απόλλωνας δεν είναι πλέον φυλακισμένος, φαίνεται ότι αρνήθηκε πλέον να σιωπήσει. Η Φαίδρα είχε επίσης στενά χείλη για την πρώην φλόγα της από τη διάσπασή τους και την ποινή φυλάκισης, αλλά τώρα ανοίγει επίσης.\nΕικόνα Τέλεια / Shutterstock\nΗ Χριστίνα Ελ Μούσα απάτησε τον άντρα της\nΟι γιοι μου έχουν περάσει πολλά, έχουν δει πολλά καλά πράγματα, έχουν δει πολλά κακά πράγματα και η ζωή κανενός δεν πρόκειται να είναι τέλεια, οπότε απλώς πρόκειται να συνεχίσουμε και να διατηρούμε τα χρονοδιαγράμματά μας καθώς αυτοί ήταν και θα ελπίζουμε και θα προσευχηθούμε ώστε ο Απόλλωνας να το ενώσει », είπε η Φαίδρα Daily Mail στις 11 Ιουλίου.\nΟ αποχωρισμένος πατέρας ήταν κυκλοφόρησε νωρίς από την ποινή φυλάκισης 96 μηνών του την Τρίτη, 4 Ιουνίου. Σύμφωνα με πληροφορίες, έπρεπε να μείνει σε μισό σπίτι μέχρι τον Οκτώβριο του 2019. Λίγες μέρες μετά την απελευθέρωσή του, ο Απόλλωνας ήταν έστειλε πίσω στο τσίμπημα αφού παραβίασε την απαλλαγή του . Απελευθερώθηκε για δεύτερη φορά στις 30 Ιουλίου σε ένα μισό σπίτι στη Φιλαδέλφεια, σύμφωνα με τα αρχεία του Ομοσπονδιακού Γραφείου Φυλακών. Έχει προγραμματιστεί να απελευθερωθεί από την ομοσπονδιακή κράτηση στις 26 Νοεμβρίου του τρέχοντος έτους.\nΗ Φαίδρα είπε στο πρακτορείο ειδήσεων ότι οι γιοι της ήταν «λυπημένοι» που ο Απόλλωνας έπρεπε να επιστρέψει στην κράτηση και επιμένει ότι του εύχεται το καλύτερο, αν και η πιο πρόσφατη δημοσίευσή του δείχνει διαφορετικά. Φαίνεται ότι κάνει ό, τι πιστεύει ότι είναι καλύτερο για την οικογένειά της, αλλά ο Απόλλωνας ελπίζει να επανενωθεί σύντομα με τους γιους του.\nΣυλλογή τοποθεσίας Cliparts (49)\n49 Cliparts τοποθεσίας υψηλής ποιότητας δωρεάν! Κατεβάστε και χρησιμοποιήστε τα στον ιστότοπό σας, στο έγγραφο ή στην παρουσίασή σας.\nΤα αστέρια του «Teen Mom 2» Do the Mannequin Challenge - Παρακολουθήστε!\nΑυτά τα κορίτσια σίγουρα είναι ευχάριστα του πλήθους! Η Leah Messer και η Kailyn Lowry του Teen Mom 2 ξέρουν σίγουρα πώς να παρακολουθούν όλες τις τάσεις - οπότε δεν εκπλήξαμε\nΣυλλογή γράμμα N Clipart ασπρόμαυρο (20)\n20 υψηλής ποιότητας γράμμα N Clipart μαύρο και άσπρο δωρεάν! Κατεβάστε και χρησιμοποιήστε τα στον ιστότοπό σας, στο έγγραφο ή στην παρουσίασή σας.\nΣυλλογή γαμήλιων κουδουνιών Clip Art μαύρο και άσπρο (22)\n22 υψηλής ποιότητας γάμου κουδούνια Clip Art μαύρο και άσπρο δωρεάν! Κατεβάστε και χρησιμοποιήστε τα στον ιστότοπό σας, στο έγγραφο ή στην παρουσίασή σας.\nΠώς Να Σχεδιάσετε Ένα Σκυλί Με Μαύρη Γραμμή\nΠώς να σχεδιάσετε ένα σκυλί στη μαύρη γραμμή # 2372010\nΚατεβάστε δωρεάν Πώς να σχεδιάσετε ένα σκυλί με μαύρη γραμμή # 2372010, κατεβάστε το απλό σχέδιο κουτάβι othes labradoodle δωρεάν\nΣυλλογή του Gavel Clipart (57)\n57 υψηλής ποιότητας Gavel Clipart δωρεάν! Κατεβάστε και χρησιμοποιήστε τα στον ιστότοπό σας, στο έγγραφο ή στην παρουσίασή σας.\nο Nicolas cage είναι kal-el\n16 και έγκυος kayla και jr\nτι επεκτάσεις χρησιμοποιεί η Τσέλσι Χάουσκα


15 Ιανουαρίου 2018, 11:00\nΟι σωληνώσεις της ύδρευσης, και κυρίως αυτές που είναι εκτεθειμένες, είναι εκείνες που επηρεάζονται από την παγωνιά. Γι’ αυτό είναι απαραίτητο να γνωρίζουμε πώς να τις προστατεύσουμε σε περίπτωση που υπάρξει παγετός, ώστε να μην βρεθούμε προ εκπλήξεων.\nΕίναι συνηθισμένο στις πολύ χαμηλές θερμοκρασίες να παγώνουν οι σωλήνες του σπιτιού και του κήπου, με αποτέλεσμα να κινδυνεύουν να σπάσουν. Επίσης, είναι γνωστό ότι για υγρασίες που έχουν προκύψει από τρύπιους σωλήνες έχουν κοπεί πολλές «καλημέρες» μεταξύ γειτόνων…\nΠώς μπορούμε να προστατεύσουμε τους σωλήνες του σπιτιού από τον πάγο;\nΑυτό το tip είναι πολύ βασικό για τις σωληνώσεις και τις βρύσες που βρίσκονται στους εξωτερικούς χώρους. Οτιδήποτε άλλο, όπως το να τυλίξετε με πανιά τις βρύσες, προφανώς και δεν βοηθάει ουσιαστικά. Επίσης, εάν γνωρίζουμε σε ποια σημεία το δίκτυο του νερού στο κτίριο που διαμένουμε είναι εκτεθειμένο, φροντίζουμε να υπάρχει ροή του νερού.\nΣε ό,τι έχει να κάνει με τον κήπο αλλά και τη βεράντα μας, αποσυνδέουμε το αυτόματο πότισμα και το τοποθετούμε σε στεγασμένο χώρο, αφού πρώτα αφαιρέσουμε το νερό από το εσωτερικό του. Το ίδιο ισχύει και για το λάστιχο ποτίσματος. Αποσυνδέουμε το λάστιχο από τη βρύση και αδειάζουμε το νερό που βρίσκεται μέσα στο λάστιχο, διότι σε διαφορετική περίπτωση το νερό που παραμένει θα παγώσει πρώτο και θα ασκήσει πίεση στη βρύση μας.\nΑναφορικά με τις σωληνώσεις που βρίσκονται εντός του σπιτιού, το ενδεχόμενο να παγώσουν ειδικά σε κτίριο το οποίο θερμαίνεται μπορεί να είναι μικρότερο. Ωστόσο επειδή υπάρχει πάντα η πιθανότητα, καλό είναι να ακολουθούμε την ίδια διαδικασία, ενώ βοηθάει να αφήνουμε ανοιχτό το ντουλάπι της κουζίνας στο σημείο που βρίσκεται συνήθως ο κεντρικός διακόπτης ύδρευσης του σπιτιού, ώστε να κινείται ο ζεστός αέρας και να ανεβαίνει η θερμοκρασία στο συγκεκριμένο σημείο.\nΠοιοι χώροι δεν κινδυνεύουν;\nΕάν ο χώρος μας θερμαίνεται με καλοριφέρ το δίκτυο αυτό, λόγω της κίνησης του νερού, δεν κινδυνεύει. Όμως επειδή οι εγκαταστάσεις του λέβητα (ειδικά του φυσικού αερίου) μπορεί να είναι τοποθετημένες στο μπαλκόνι μας ένα tip που μας δίνουν οι ειδικοί είναι η συχνή λειτουργία του συστήματος. Αντίθετα, για τον ηλιακό θερμοσίφωνα φροντίζουμε να τοποθετήσουμε αντιψυκτικό. Ακόμα, η πιο ενδεδειγμένη λύση για τις εξωτερικές σωληνώσεις -της θέρμανσης, του ηλιακού αλλά και της ύδρευσης- είναι η μόνωσή τους με ειδικό υλικό ανθεκτικό σε συνθήκες παγετού.\nΤώρα λοιπόν δεν χρειάζεστε να προβληματίζεστε όταν τα δελτία καιρού λένε για ακραία καιρικά φαινόμενα και παγωνιά. Απλά, ακολουθήστε τις παραπάνω συμβουλές για να προστατέψετε τις σωληνώσεις του σπιτιού ή του επαγγελματικού σας χώρου και περάστε έναν καλό και ασφαλή χειμώνα!\nΤέλος, για να έχετε το κεφάλι σας (ακόμα πιο) ήσυχο μπορείτε να ενημερωθείτε για τα προγράμματα ασφάλειας κατοικίας της Eurolife ERB, που σας καλύπτουν σε τέτοιες περιπτώσεις.


Night Sky Greece: Δείτε Την Σμίκρυνση Της Μεγάλης Ερυθράς Κηλίδας Του Δία\nΔείτε Την Σμίκρυνση Της Μεγάλης Ερυθράς Κηλίδας Του Δία\nΑκόμα και οι τεράστιοι πλανήτες δεν εξαιρούνται από την συρρίκνωση. Σύμφωνα με το διαστημικό τηλεσκόπιο Hubble, η εικονιζόμενη Μεγάλη Ερυθρά Κηλίδα του Δία φαίνεται να έχει συρρικνωθεί αρκετά.\nΗ ουράνια καταιγίδα μαίνεται εδώ και αιώνες στην ανώτερη ατμόσφαιρα του Δία, μακράν αγαπημένο ατμοσφαιρικό φαινόμενο για προβολή με ερασιτεχνικό τηλεσκόπιο. Όμως, ενώ η Ερυθρά Κηλίδα κάποτε ήταν αρκετά μεγάλη για να καταπιεί τρεις φορές το μέγεθος της Γης, νέα στιγμιότυπα από το παρατηρητήριο σε τροχιά δείχνουν ότι μπορεί πλέον να χωράει μόνο μία.\nΕπίγειες μετρήσεις με τηλεσκόπιο το 1800 έδειξαν την Κηλίδα να εκτείνεται μερικά 25.476 μίλια (41.000 χιλιόμετρα). Μέχρι τη στιγμή που το διαστημικό σκάφος Voyager 2 αιωρήθηκε πάνω από τον Δία το 1979, η καταιγίδα είχε συρρικνωθεί και είχε φτάσει 14.500 μίλια (23.335 χιλιόμετρα) σε εύρος. Η μυστηριώδης διαδικασία συρρίκνωσης προφανώς συνεχίζεται με αμείωτο ρυθμό.\nΜήπως λοιπόν θα πρέπει να βγάλουμε τον υπερθετικό "Μεγάλη" από το όνομα αυτού του τεράστιου τυφώνα;\nΑυτές οι αλλαγές συμβαίνουν για περισσότερα από 80 χρόνια, έτσι δεν αποτελούν έκπληξη στους αστρονόμους. Ωστόσο, παραμένει ένα μυστήριο το γιατί η καταιγίδα σήμα κατατεθέν του Δία ξεθωριάζει. Όχι μόνο είναι το μικρότερο μέγεθος που παρατηρήθηκε ποτέ, αλλά έχει αλλάξει και το σχήμα από οβάλ σε κυκλικό.\nΜια πιθανότητα είναι ότι κάποιες μικρότερες κοντινές καταιγίδες στην ατμόσφαιρα του πλανήτη μπορεί να τραβάνε ενέργεια από το γιγαντιαίο τυφώνα και να τον αποδυναμώνουν, με συνέπεια να συρρικνώνεται.\nΟι ερασιτέχνες ουρανό - παρατηρητές δεν χρειάζεται να εκνευρίζονται ακόμα, καθώς η Μεγάλη Ερυθρά Κηλίδα εξακολουθεί να είναι θέαμα.\nΓια να βρείτε τον μεγαλύτερο πλανήτη στο ηλιακό σύστημα με γυμνό μάτι, απλά κοιτάξτε για ένα πολύ λαμπερό κρεμ αστέρι να βρίσκεται χαμηλά πάνω από τον δυτικό ορίζοντα λίγο μετά το σούρουπο.\nΟ Δίας θα βυθιστεί γρήγορα νωρίς το βράδυ και θα εξαφανιστεί πριν από τα τοπικά μεσάνυχτα.\nΟ πέμπτος πλανήτης από τον ήλιο κάθεται μέσα στα όρια του ζωδιακού αστερισμού των Διδύμων, ακριβώς πάνω από το δεξί γόνατο του Πολυδεύκη.\nΔεν πρέπει να χάσετε τον Δία - ακόμα και αν βρίσκεστε σε μία πόλη με φωτορύπανση - καθώς τώρα είναι ένα από τα πιο λαμπρά αστέρια σε ολόκληρο τον ουρανό. Τι είναι αυτό που τον κάνει τόσο λαμπερό; Πρώτα απ 'όλα, είναι ένα πραγματικό τέρας σε μέγεθος, με διάμετρο 88.234 μίλια (142.000 χιλιόμετρα). Περισσότερο από 1.300 φορές στο μέγεθος της Γης, αυτό το καθιστά ένα αρκετά ευρύ αντικείμενο στον ουρανό για να φανεί ως ένας δίσκος χρησιμοποιώντας ακόμη και το μικρότερο από τα οπτικά βοηθήματα.\nΑν θέλετε να έχετε μία φοβερή στιγμή και να μάθετε γιατί πραγματικά ο Δίας είναι αγαπημένος στους ουρανό - παρατηρητές, δοκιμάστε να στρέψετε τα κιάλια σας στον πλανήτη. Κρατήστε τα αρκετά σταθερά και πρέπει να είστε σε θέση να δείτε τέσσερις από τους μεγαλύτερους δορυφόρους του πλανήτη, που για πρώτη φορά παρατηρήθηκαν από τον Γαλιλαίο πριν από 400 χρόνια το 1609. Γνωστοί ως οι δορυφόροι του Γαλιλαίου, είναι η Ιώ, η Ευρώπη, ο Γανυμήδης και η Καλλιστώ - όλοι συγκρίσιμοι σε μέγεθος με το δικό μας δορυφόρο το φεγγάρι και ονομαζόμενα από μυθολογικούς συντρόφους του Δία.\nΗ θέα σας θα είναι ακόμη καλύτερη με ένα μικρό τηλεσκόπιο, το οποίο θα είναι σε θέση να σας αποκαλύψει πολλές περισσότερες λεπτομέρειες πάνω στον δίσκο του Δία. Σε υψηλότερες μεγεθύνσεις, αν έχετε χρονομετρήσει τις παρατηρήσεις σας με ακρίβεια, θα δείτε ακόμα και ίχνη της διάσημης Μεγάλης Ερυθράς Κηλίδας.\nΕκπληκτικό να σκεφτεί κανείς ότι αυτή η καταιγίδα μπορεί να μίκραινε από την εποχή του Γαλιλαίου το 1600 και είναι ακόμα ορατή από εμάς.\nΑναρτήθηκε από Ειρήνη Μαντζουράνη στις 8:58 μ.μ.


Yes! Βρήκαμε το πιο sexy χτένισμα ever! - Tlife.gr\n06.05.2011 | 23:00\nYes! Βρήκαμε το πιο sexy χτένισμα ever!\nΗ εποχή που φαντάζεσαι τον εαυτό σου ξυπόλυτη στην άμμο με άμμο που τινάζεται καθώς παίζεις με τα μαλλιά σου σχεδόν έφτασε! Και όσο οι θερμοκρασίες ανεβαίνουν τόσο οι διαθέσεις χαλαρώνουν μαζί με οτιδήποτε μπορεί να πλαισιώνει το look μας!\nΚάποιες από εμάς παύουμε να φοράμε make up, άλλες ξεχνούν τα προϊόντα hair styling αλλά ΟΛΕΣ ΜΑΣ αναζητάμε εκείνο το στοιχείο που θα εκδηλώσει με το παραπάνω το χαλαρό μας mood. Ε, λοιπόν, το βρήκαμε!\nΑυτό το boho sexy χτένισμα με τις δύο χαλαρές πλεξίδες θα γίνει το hot της επόμενης σεζόν (βλ. καλοκαίρι) αλλά εμείς το δοκιμάζουμε σήμερα κιόλας (ok, κάποιες από εμάς στο TLIFE το κάναμε από χθες!).\nClose up και όλο το how to για να το πετύχεις!\nΠώς μπορείς να αντιγράψεις αυτό το στιλ μαλλιών; Το κάναμε και στο λέμε!\n1. Λούσε τα μαλλιά σου και στέγνωσέ τα μέχρι να φτάσουν στο σημείο να είναι νωπά.\n2. Χώρισε τα μαλλιά σου σε τούφες (από 3-6 ανάλογα με τον όγκο τους) και τύλιξε την καθεμία γύρω από ένα ειδικό σίδερο για μπούκλες μεσαίου μεγέθους. Προσοχή: μην "ψήνεις" κάθε τούφα πολύ. Σκοπός είναι να αποκτήσουν τα μαλλιά ένα ελαφρύ σπάσιμο που να μην δείχνει στιλιζαρισμένο.\n3. Αφού ολοκληρώσεις, με μια χοντρή βούρτσα χτένισε τα μαλλιά σου, γύρισε ανάποδα, πέρασε ανάμεσα τα δάχτυλά σου. Εν ολίγοις, κάνε οτιδήποτε ώστε να δείχνουν σχεδόν φριζαρισμένα.\n4. Κάνε μια χωρίστρα στη μέση και χώρισε τα μαλλιά σου σε δύο μέρη (δεξιά και αριστερά της χωρίστρας).\n5. Ξεκίνησε να πλέκεις δύο πλεξίδες ξεκινώντας περίπου από το ύψος του αυτιού. Πιάσε το τελείωμα τους με αόρατα λαστιχάκια. Δεν υπάρχει τίποτα πιο αντιαισθητικό από δύο χοντρά κι επιβλητικά λαστιχάκια στο τελείωμα της πλεξίδας!\n6. Χτύπησε τις πλεξίδες πάνω στους ώμους σου ώστε να γίνουν όσο πιο ατημέλητες.\nLast chance info: Κοίταξε τον εαυτό σου στον καθρέφτη και κάνε τις απαραίτητες διορθώσεις. Ίσως χρειαστεί να ψεκάσεις λίγη λακ για να κάνεις το χτένισμα πιο σταθερό. Σε κάθε περίπτωση, πάντως, θυμήσου: όσο πιο ατημέλητο τόσο καλύτερα. Συνδύασέ το με ρούχα που έχουν boho αναφορές (κρόσια κλπ.) και είσαι έτοιμη να καταπλήξεις σήμερα!\nΚαι μερικά ακόμη χτενίσματα με πλεξίδες για να εμπνευστείς περισσότερο!


Στους μήνες του κορονοϊού: ο ηθοποιός Δημήτρης Παπανικολάου, απαντά στις ερωτήσεις μας - kallitexnes.gr\nΟ ηθοποιός Δημήτρης Παπανικολάου, με το γνωστό πανέξυπνο χιούμορ του, το οποίο συνδυάζεται επιτυχημένα με την απαραίτητη σοβαρότητα και εμβάθυνση σε γεγονότα και καταστάσεις, απάντησε σε όλα όσα συμβαίνουν τον τελευταίο καιρό γύρω μας και μέσα μας. Αξίζει να μελετήσετε όλα όσα έχει απαντήσει. Η ευρηματικότητα και η φαντασία του είναι κάτι παραπάνω από εντυπωσιακές!\nΑγγελική Μπάτσου — 19 Μαΐου 2020\nΔ.Π: Όσες όλοι μας πάνω κάτω! Δεν τις μετράω πάντως! Νιώθω ελεύθερος…..στα ονειράκια μου!\nΔ.Π: Με πολύ ΣΕΞ (Σηκώθηκα, Έφαγα, Ξανακοιμήθηκα), πολύ διάβασμα , πολύ messenger, χαζεύουμε οικογενειακώς (και ως γνήσιος retromaniac) παλιές αστυνομικές σειρές στην τηλεόραση μέσω YouTube (την οικογενειακή συντροφιά έχει διευρύνει και ομορφύνει η συνάδελφος, γειτόνισσα και πολυαγαπημένη φίλη Χριστίνα Μαντέση), κάποια τηλέφωνα σε κάποιους καλούς φίλους και γνωστούς με τους οποίους λόγω των πρότερων ρυθμών της φορτωμένης καθημερινότητας είχαμε χαθεί και τέλος, κάνω πολύ παρέα με την αδυσώπητα αχαλίνωτη και οργιάζουσα φαντασία μου!\nΔ.Π: Δεν κοιτάω κάτω ποτέ! Ειδικά στην κουζίνα προτιμώ να μετράω τα φαγώσιμα που καταβροχθίζω γιατί το ραντεβού με την ζυγαριά καραδοκεί!\nΔ.Π: Είναι απλά τα πράγματα : Ένας παγκολίνος (φολιδωτός μυρμηγκοφάγος) εκδιωχθείς από την Αμερική λόγω της μεξικανικής του προέλευσης, πήγε στην Κίνα, όπου και γνωρίστηκε με μια σαύρα κουρδικής καταγωγής, στην Ουχάν. Εκείνος μισούσε τον Τράμπ ,εκείνη τον Ερντογάν. Ερωτεύτηκαν μεταξύ τους, τα φτιάξανε και συνουσιαζόμενα…συνωμότησαν εναντίον του δυτικού καπιταλισμού. Καρπός του έρωτά τους… (η συνέχεια…γνωστή!)\nΔ.Π: Πολλά θετικά! Φαντάζομαι… περισσότερα από τα πλακάκια της κουζίνας μου.\nΔ.Π: Ζουλφί Λιβανελί “Οτέλ Κωνσταντίνιγιε” πολιτικό μυθιστόρημα , “Η βραδύτητα” του Κούντερα και “Το σπίτι μόνο”του Κοραή Δαμάτη. Από μουσική προτείνω κλασική μουσική…Σοπέν, Μότσαρτ, Ντβόρζακ, Σούμαν.\nΔ.Π: Θα πρωτοτυπήσω με μία ευθεία και επιτακτική (!) παραπομπή στο YouTube και στο απόσπασμα “Ο μικρός απειλεί να πάει για δουλειά” από την ταινία “Οι τεμπέληδες της εύφορης κοιλάδας”. Δείτε το υπό το πρίσμα των ημερών και θα με θυμηθείτε.\nΔ.Π: Ο κόσμος! Όση φαντασία και να διαθέτει κάποιος… θα σας γελάσει! Αυτό πια άπτεται της επιστημονικής φαντασίας! Ο άνθρωπος πάντως, ίσως συνειδητοποιήσει την τρωτότητά του και την μη παντοδυναμία του, ίσως γίνει λιγότερο άπληστος συνειδητοποιώντας το πόσο ευάλωτος μπορεί να γίνει, λιγότερο αγνώμων και περισσότερο φιλοσοφημένος! Λέμε τώρα! Πάντως πιστεύω θα “βουτάμε”στη ζωή από βατήρα πλέον χωρίς ηλίθιες αναστολές και δικαιολογίες ρουτίνας!\nΔ.Π: Να ρίξω έναν υπνάκο (συνήθεια και ευκολάκι πιά!!!) να καθαρίσω απ’όλα και ξυπνώντας θα πάω με φόρα στο σχολείο και στο Θεατρικό Εργαστήρι που έχω εκεί ,να συναντήσω τα παιδιά “μου” που μου έχουν λείψει πολύ!\nΔ.Π: Λαμπάδα-ημερολόγιο καραντίνας, με τις ημερομηνίες του ΜΕΝΟΥΜΕ ΣΠΙΤΙ που θα έχουν περάσει ως τότε και θα την αφήσω να …κάψει μέχρι τέλους και να καεί ολοσχερώς! Ο τέλειος εξορκισμός! Το θέμα είναι τι να την κάνω την λαμπάδα εφόσον δε θα έχουμε Άγιο Φως;;\nΔ.Π: Δεν έχω έμπνευση για ρίμα\nΜεσ’ αυτή την καραντίνα\nμα το σκέφτηκα λιγάκι\nκαι θα πω το τραγουδάκι.\nΘέλω Φως θέλω φως\nαλήτης ο κορονοϊός\nαλητεύει και στοχεύει\nκαι παντού παραμονεύει\nκαι ανεβαίνει ο πυρετός\nμας χορεύει ο πανικός\nνοσταλγούσα όσα είχα\nθα του κόψω εγώ το βήχα\nτου αλήτη του ιού\nτου νέου κορονοϊού\nκι όμως μένουμε στο σπίτι\nκι αν μας ήρθε από την Κίνα\nκι αν μας έκοψε την πείνα\nμένω σπίτι μένω σπίτι\nθα τον θάψω τον αλήτη\nτον ιό τον ιό\nτο νέο Κορονοϊό\nYO MAN! Αυστηρά σε ραπ\nΔ.Π: Το ‘’Θα κάτσω σπίτι’’ του αθάνατου Λουκιανού!\nΔ.Π: Όταν πας να πεις το ME* … να σκεφτείς ξανα το WE! Tον απόλυτο καθρέφτη του!\nΛέξεις Κλειδιά: Δημήτρης Παπανικολάου\nΕπόμενο άρθρο Στους μήνες του κορονοϊού: ο τραγουδιστής-συνθέτης Αλέξανδρος Αγγελούσης, απαντά στις ερωτήσεις μας\nΠροηγούμενο άρθρο Στους μήνες του κορονοϊού: ο σκηνοθέτης Γιώργος Λιβανός, απαντά στις ερωτήσεις μας


one will burn: October 2013\nΗ μουσική κυριαρχία\n(Τρολ Δίσκοι, 2013)\nΚαι κάπως έτσι λοιπόν ξεκινάει ένας μικρός εμφύλιος στο onewillburn. Ο λόγος νομίζω είναι προφανής, αλλά για παν ενδεχόμενο κοιτάχτε και λίγο παρακάτω... ή εδώ. Ο ακατανόμαστος, με τον καινούργιο του δίσκο, μοστράρει απλός και ωραίος. Στα λημέρια μας... Ούτε ιερό, ούτε όσιο... Γενικότερα νομίζω, ο κόσμος προτιμάει απλές, σοβαρές και τεχνικές κριτικές. Τα κείμενα να έχουν ένα επίπεδο ας πούμε. Γιαυτό και εγώ θα προσπαθήσω να μιλήσω με επιχειρήματα και όχι με προκατειλημμένες απόψεις. Αλλά για τον drak... έ ι ξ μιλάμε, δεν παίρνω και όρκο... Τώρα θα μου πει κάποιος, γιατί, για τον Kanye τα ίδια δεν έχετε; Μοίαζει η φάση, αλλά... 1ον με τον Kanye εγώ είμαι στο άλλο στρατόπεδο. Και 2ον ο Kanye είχε βγάλει και κάτι δίσκους αναγνωρισμένους, με τους οποίους μας έβαλε στο σκεπτικό του, και από τότε τον ακολουθούμε και παραβλέπουμε τυχόν ανορθόδοξες επιλογές. Το μόνο κακό με το αυτό το κείμενο είναι ότι θα μας το πετάει ο bombbier για αντι-κάνια επιχείρηματα. Δύσκολη λοιπόν η θέση μου...\nΞεκινώντας λοιπόν, να πω ότι για μένα ισχύει η φράση του δασκάλου (Πανούσης) ότι για να κατακρίνεις κάτι πρέπει πρώτα να το μάθεις. -νταξ στο περίπου, έχουν περάσει τα χρόνια. Οπότε τον δίσκο τον είχα ακούσει, όταν βγήκε μερικές φορές, για να βεβαιωθώ ότι όντως δεν με αγγίζει. Και μισώ τον worker γιατί για να γράψω αυτό το κείμενο αναγκαστικά τον ξανάκουσα. (Και μάλιστα αναγκάστηκα να τον κατεβάσω, γιατί το youtube έχει γεμίσει με ένα σωρό άκυρες εκδοχές με τον φλούφλη να ηχεί πιο χάλια και από αυτό που είναι μέχρι σχεδόν να εξαφανίζουν την ενοχλητική ιδιαιτερότητα της χροιάς του.) Απλά και αντικειμενικά, δεν γίνεται να ακούς την εισαγωγή του Come Thru και να μην θέλεις να τον κλωτσήσεις στα δόντια. Και άμα έχεις ενδοιασμούς, πας στο επόμενο κομμάτι και ακούς και τον 2 αλυσίδες, όποτε το παρεάκι με τους πλέον αντιπαθητικούς τύπους μεγαλώνει. Να ξεκαθαρίσουμε κάτι. Ο καθένας μπορεί να λέει ότι θέλει για τον εαυτό του. Έτσι και ο δράκος να λέει ότι είναι ράππερ. Αλλά δεν είναι ρε φίλε. Και σου λέω εγώ, άντε ας πούμε ότι είναι ράππερ. Που πας και μου το παίζεις γκάνγκστα και niggah with attitude... Οι αντίστοιχοι τύποι στην εφηβεία τους εμπορεύονταν καλούδια και παίζανε κρυφτό με τα στρουμφάκια. Ο άλλος έκανε τον φλώρο σε μια τηλεοπτική σειρά για παιδάκια. Και είναι και από τον Καναδά. Δηλαδή ντάξι, θα μπορούσα να σταματήσω εδώ... Τέσπα, ας δούμε τι μπορεί να κάνει σαν ράππερ ο νουμπάς, εεε ο φλώρος, εεε τέλος πάντων κατάλαβες.\nΗ άποψη μου για το ταλέντο είναι ένας συνδυασμός σκληρής δουλειάς και αγάπης για αυτό που κάνεις. Ή τέλος πάντων έτσι λέω στον ατάλαντο εαυτό μου για να νιώθει καλύτερα. Γιαυτό ίσως θα έπρεπε να τον συμπαθώ τον drake. Γιατί το παλικάρι το παλεύει. Δουλεύει σκληρά. Αλλά δυστυχώς, αυτό ποτέ δεν είναι εχέγγυο επιτυχίας. Έτσι και εδώ, εμένα μου μοιάζει σαν ένας πολύ καλός μέτριος ράππερ. Τίποτε ξεχωριστό, μηδενική πρωτοτυπία. Και όταν αυτό βγαίνει μετά από πολύ προσπάθεια, λες γιατί; Καταλαβαίνω ότι το hip-hop είναι το mainstream μουσικό είδος αυτήν την στιγμή στην αμερική, οπότε άμα θες να πιάσεις την καλή ασχολείσαι με αυτό. Αλλά η φάση έχει ξεφύγει τελείως από την κουλτούρα του hip-hop. Οπότε τα πράγματα τα κρίνεις αλλιώς, γιατί ούτως ή άλλως η ζωή συνεχίζεται και στηρίζουμε το μπάσταρδο και την μεταβολή. Ακόμα και τις αλλαγές προς τη λάθος κατεύθυνση τις εξετάζουμε προσεχτικά. Έτσι τη φάση τη βλέπουμε γενικά σαν μουσική. Ο δίσκος για μένα αντέχει την οποιαδήποτε σύγκριση στο κομμάτι εκείνο που ο drake νιώθει στο στοιχείο του. Όπως στο motion ή στο hold on we are coming home. Αλλά εκεί δεν ραππάρει. Δηλαδή, όταν ο ρόλος του είναι πιο κοντά στον ερμηνευτή καψουροτράγουδων και πιο κοντά στο RnB γενικότερα. Το ωμό ραππάρισμα δεν το νιώθει... Αλλά είναι τόσο καλός ώστε να δουλέψει και να περάσει τη βάση και εκεί. Στο the language ας πούμε. Αλλά μέχρι εκεί. Δεν πιστεύω ότι έχει να προσφέρει κάτι παραπάνω από τον ανταγωνισμό του. Αν συνυπολογίσουμε και τα όσα είπε ο worker στους δύο τελευταίους δίσκους για τα δάνεια πρωτοτυπίας και αισθητικής, η αξία του πέφτει ακόμα πιο κάτω. Όπως στο κομμάτι με τον Sampha, που είναι από τα καλύτερα του δίσκου.\nΟι μουσικές από πίσω είναι decent για τους λόγους που αναφέρει ο worker. Σε σημεία μάλιστα θυμίζοντας ιδιαίτερα την αισθητική του Kanye που είχε στο 808s. Εκεί θα συμφωνήσω με τον worker. Για τον πειραματισμό εκ του ασφαλούς. Η μαζική απήχηση όμως, επιβάλλει την υπέρθεση ενός ενοποιητικού beat. Οι δε στίχοι, κινούνται σε χαμηλά επίπεδα, στα ίδια της θεματολογίας δηλαδή. Το όλο σύνολο τώρα, είναι φτιαγμένο για να κάνει πωλήσεις. Δεν θα χάσω άλλο χρόνο, γιατί ξεφεύγουμε σε μέγεθος πάλι, αλλά το μόνο που θα πω είναι η χρυσή εμπορική συνταγή. Τo mood από μελαγχολικό σε χαζοχαρούμενο. 2-3 κομμάτια για να μας πούνε ράππερς, 2-3 κομμάτια για να παίζουν στα clubakia και στο MTV και μια προβολή στα μέσα λες και είναι η ενσάρκωση του νούμερο ένα στόχου των συνωμοσιολόγων. Και έτοιμος ο Φώντας. Και μη γελιέστε, ο δίσκος είναι πρώτη ύλη. Θα φάει (έχει ήδη φάει βασικά) τόσο μιξάρισμα για να παίξει παντού και σε όλα τα γούστα.\nΤέλος, καταλαβαίνω το γιατί γράφτηκε το κείμενο, ειδικά μετά το κείμενο για την Kelela. Αλλά όχι και 8,2 ρε μπρο.\nΥΓ: Τώρα εγώ να βάλω ταγκ Drake να μεγαλώσει κι άλλο η ξεφτίλα;\nΥΓ2: Δείτε το βίντεο για το hold on we are going home- Ή Scarface θα το παίζεις ή Χατζηγιάννης. Δεν κολλάνε και τα δύο.\nΥΓ3: Για το σχόλιο για τον Jay z στο Pound Cake, μην τρελαθούμε. Μπορεί ο Hova να μην είναι στην καλύτερη του φόρμα, αλλά εύκολα καταλαβαίνεις τη διαφορά του πως στέκεται ένας ράππερ πάνω στο beat, και πως ο Drake.\nαυτά, peace yo.\nPosted by music.stalker at Monday, October 28, 2013 0 comments\nPosted by worker 11811 at Sunday, October 27, 2013 0 comments\nLabels: Lou Reed, news\nΘέλοντας να συνεχίσω τις σκέψεις που έγραψα στις κριτική για τον καινούργιο δίσκο του Drake, δεν νομίζω ότι θα μπορούσα να έχω καλύτερη αφορμή από τον δίσκο/mixtape της Kelela (που κατεβάζετε ελεύθερα εδώ). Ο οποίος δίσκος μαζεύει σχεδόν όλους αυτούς τους σκοτεινούς τύπους από το LA που αρέσκονται στο να δημιουργούν sinister, μινιμαλιστικά, ηλεκτρονικά ηχοτοπία, κάπου ανάμεσα στο dubstep το witchouse (λιγότερο) και το uk garage (the third british invasion??), και τους οποίους μοιάζει να αγαπούν ιδιαίτερα και να αντιγράφουν κατά κόρον ο Kanye και ο Drake. Το attitude είναι λίγο σαν αυτό του Hollywood: Μόλις εντοπίσουν ξενόγλωσση ταινία που κάνει επιτυχία προσφέροντας μία καινούργια οπτική (και κατά προτίμηση βγαίνει σε τριλογία) την αντιγράφουν – κυριολεκτικά – κάνοντας ένα 'remake'. Βλέπε για παράδειγμα το The Ring ή το The Girl with Dragon Tattoo. Κάτι αντίστοιχο και εδώ. Οκ, ο Kanye και ο Drake δεν κάνουν διασκευές - δεν δουλεύει με τον ίδιο τρόπο το σύστημα στη μουσική - και σίγουρα δεν είναι μόνο εκεί οι αναφορές τους. Αλλά τουλάχιστον στην περίπτωση του κινηματογράφου οι αρχικοί δημιουργοί πληρώνονται τα δικαιώματα. Παρόλα αυτά, σίγουρα αυτό που κάνουν το κάνουν καλά. Και το Nothing was the Same και – κυρίως - το Yeezus, είναι πολύ καλοί δίσκοι. Και οι αναφορές φιλτράρονται και παίρνουν καινούργιο χαρακτήρα.\nΜεταξύ μας, γενικά δεν έχω κανένα πρόβλημα με τον δανεισμό ιδεών, τεχνικών ή και ήχων. Το αντίθετο. Κάπως έτσι προχωρούν τα πράγματα. Αυτό που με προβληματίζει στην συγκεκριμένη περίπτωση όμως είναι η ανισότητα των μεγεθών ανάμεσα στα δύο μέρη: Μαζικοί μουσικοί σαν τον Drake και τον Kanye στη μία πλευρά, μικροί και underground μουσικοί στην άλλη πλευρά. Υπάρχει ο κίνδυνος η πρώτη να πνίξει τη δεύτερη.\nΣε μία αντίστοιχη συζήτηση στο πρόσφατο review αυτού του δίσκου στο pitchfork προτείνεται ακριβώς η προσέγγιση του Cut 4 Me ως μία λύση του προβλήματος. Η δημιουργία δηλαδή μίας πιο προσεγγίσιμης δουλειάς από τους 'αυθεντικούς' δημιουργούς. Σαν εναλλακτική σε κάθε Drake. Δεν είμαι τόσο σίγουρος, όπως δεν είμαι τόσο σίγουρος ότι για το φαινόμενο ευθύνεται η ταχύτητα διάδοσης της μουσικής – αλλά αυτό το τελευταίο το ανέλυσα στο προηγούμενο review.\nΠαύση προσωρινά για να δούμε λοιπόν τι γίνεται σε αυτόν τον δίσκο: Έχουμε λοιπόν beats και παραγωγή από όλους σχεδόν τους τύπους που είναι αναμιγμένοι με τις ομάδες Fade to Mind και Night Slugs. Nguzunguzu, Girl Unit, Kingdom, Bok Bok, Jam City etc... Όλοι αυτοί - που η συνύπαρξή τους εδώ υπογραμμίζει και τα κοινά τους χαρακτηριστικά - δημιουργούν ένα πυκνό πλέγμα ήχων με σκοτεινές αποχρώσεις, χαμηλές συχνότητες, ελάχιστα (όχι στον αριθμό, στον χαρακτήρα) beats και απόκοσμα synths, που από μόνα τους είναι αρκετά για να κινήσουν το ενδιαφέρον. Αλλά αυτό το κάνουν και στις δικιές τους δουλειάς. Αυτό που αλλάξει εδώ είναι η φωνή της Kelela που και τα ενοποιεί αλλά κυρίως τους δίνει έναν πιο pop/r'n'b χαρακτήρα. Οπότε μιλάμε πλέον για τραγούδια και όχι μόνο ηχητικούς πειραματισμούς. Η Kelela λοιπόν έχει όμορφη φωνή – χωρίς να είναι κάτι ιδιαίτερα εντυπωσιακό – αλλά κυρίως έχει άποψη ως προς το πως τοποθετείται πάνω στη μουσική. Με την οποία βρίσκεται σε ισορροπία χωρίς πουθενά το ένα να υποσκιάζει το άλλο.\nΌλο αυτό λοιπόν λειτουργεί πολύ όμορφα. Το αποτέλεσμα είναι αρκετά rough, οι 'αδυναμίες' της φωνής ταιριάζουν τελικά με τη μουσική και περισσότερο προσθέτουν παρά αφαιρούν. Η ατμόσφαιρα που δημιουργείται είναι συνεκτική και αρκετά ιδιαίτερη και προσωπική παρόλο που κάθε κομμάτι έχει διαφορετικό παραγωγό. Οπότε το αποτέλεσμα μόνο επιτυχημένο μπορείς να το πεις.\nΤώρα, αν περιέχει κάποιο κομμάτι που θα μπορούσε να γίνει χιτάκι; Μάλλον απίθανο. Το Floor Snow θα μπορούσε να έχει μία τέτοια κατεύθυνση, αλλά έτη φωτός προφανώς από το να συνιστά κάτι σαν το αντίπαλο δέος στο Started from the bottom. Ο δίσκος τελικά είναι περισσότερο πειραματικός παρά pop, πολύ περισσότερο προσωπικός παρά μαζικός. Αλλά για να απαντήσω στο αρχικό ερώτημα, εκεί βρίσκεται η ουσία του: έχει πολύ ενδιαφέρον να τον βάλεις να τον ακούσεις στη σειρά με το Nothing Was The Same. Το Cut 4 Me ακούγεται σίγουρα πολύ πιο ερασιτεχνικό, ακατέργαστο και συνεσταλμένο, αλλά ταυτόχρονα καταφέρνει και να αποκαλύψει τη βασική αδυναμία του Drake και του κάθε αντίστοιχου Drake μέσω του βασικού του χαρακτηριστικού: είναι συγκεκριμένο. Θα αρέσει σε κάποιους, κατά πάσα πιθανότητα όχι σε πολλούς, αλλά με αυτούς θα αποκτήσει ιδιαίτερη σχέση. Ενώ το Nothing Was the Same μπορεί να είναι πιο επαγγελματικό, μπορεί να είναι πολύ προσεγμένο και δουλεμένο, μπορεί να μην έχει ούτε μία βαρετή στιγμή, αλλά τελικά είναι generic. Διότι όσο πειραματική διάθεση και αν έχουν οι δημιουργοί του, έχουν μάθει να απευθύνονται σε εκατομμύρια ανθρώπων. Και όσο και αν δεν είναι η μουσική που περιέχεται στους δίσκους τους το βασικό προϊόν που πουλάνε πλέον, πρέπει παρόλα αυτά να είναι κάτι που τουλάχιστον θα μπορέσουν να το ακούσουν εκατομμύρια ανθρώπων. Οπότε είναι μοιραία και πιο γυαλισμένο, οι γωνίες και οι αιχμές έχουν λειανθεί, η ιδιαιτερότητα περιορίζεται ώστε να μην προσβάλει ή ενοχλεί.\nΟπότε, καταλήγοντας, αυτή πιστεύω ότι είναι η απάντηση: δεν έχει κανένα νόημα οι μουσικοί να προσπαθήσουν να γίνουν mainstream για να υπερασπίσουν τις προσεγγίσεις τους και να διεκδικήσουν την πατρότητά τους. Έτσι πολύ απλά θα χάσουν αυτό που τους κάνει διαφορετικούς. Αντίθετα πρέπει απλά να κάνουν αυτό που έκαναν πάντα οι underground μουσικοί: να συνεχίσουν να πειραματίζονται και να δημιουργούν σε όποια κατεύθυνση πιστεύουν ότι αξίζει. Τα blockbusters θα συνεχίσουν να πουλάνε, ο πολύς κόσμος θα συνεχίσει να αγνοεί την ύπαρξή τους, κάποιοι θα κάνουν το crossover, οι περισσότεροι όχι, αλλά τελικά η μουσική θα παραμείνει πιο ουσιαστική. Για λίγους κάθε φορά. Αλλά πολλές διαφορετικές φορές αυτή η διαδικασία θα καλύψει πολλούς. Και μετά θα αρχίσουν και οι επιμιξίες μεταξύ των πολλών διαφορετικών και ιδιαίτερων και όλα θα είναι όμορφα και μπασταρδεμένα.\nThose will burn: Enemy, Floor Snow, Bank Head, Something Else.\nLabels: Kelela, reviews\n(OVO Sound, 2013)\nΚάπου πρόσφατα ξαναέγραψα για το πόσο ριζικά έχει αλλάξει το internet την μουσική και τον τρόπο που την ακούμε. Επανέρχομαι λοιπόν και εδώ: είναι εκπληκτικό το πόσο λίγος χρόνος χρειάζεται για να περάσει ένας καινούργιος, πειραματικός ήχος από 'underground', off the center συγκροτήματα σε mainstream μουσικούς. Πρακτικά μηδαμινός. Δείτε τις δουλειές του Kanye. Αλλά και τον καινούργιο δίσκο του Drake (που έτσι κι αλλιώς είναι ο καλύτερος μαθητής του Κ.) Παλιότερα, και δεν εννοώ πολύ παλιότερα, 5 – 6 χρόνια πίσω, αυτό ήταν μία διαδικασία που έπαιρνε χρόνο – χρόνια. Και αυτός ο χρόνος είχε και τα θετικά του. Έδινε στα μικρά συγκροτήματα που πειραματίζονταν τη δυνατότητα να αναπτύξουν τον ήχο τους, να τον ορίσουν καλύτερα και τελικά να δώσουν σε ό,τι ήταν αυτό το καινούργιο που παρήγαγαν μία πιο ολοκληρωμένη μορφή, και κατά συνέπεια μεγαλύτερη διάρκεια.\nΣήμερα ο άφραγκος και συνήθως έφηβος 'πειραματιστής' που καταφέρνει να δημιουργήσει κάτι καινούργιο και ενδιαφέρον έχει δύο πιθανότητες μπροστά του: Με δεδομένο ότι η οπτική του θα βρίσκεται μέσα σε ένα μήνα σε κάποιο δίσκο του όποιου Kanye ή Drake, είτε θα χαθεί, είτε θα γίνει προσκεκλημένος / συνεργάτης στους δίσκους τους. Και στις 2 περιπτώσεις δυστυχώς μάλλον θα σταματήσει να εξελίσσει αυτό που ξεκίνησε.\nΑλλά την ίδια στιγμή μου φαίνεται αφελές να πιστεύουμε ότι για αυτό ευθύνεται μόνο η μεγάλη ταχύτητα με την οποία διαδίδεται η μουσική. Έχει να κάνει και με μία ακόμα αλλαγή: ότι οι mainstream μουσικοί μπορούν να έχουν έναν πιο πειραματικό ήχο στους δίσκους τους. Φανταστείτε για παράδειγμα εκεί στις αρχές το '90 η Madonna, η Kylie Mynogue ή ο Michael Jackson να χρησιμοποιούσαν στους δίσκους τους στοιχεία από τις δουλειές του Aphex Twin. Το Dangerous για παράδειγμα με μουσική υπόκρουση Analogue Bubblebath. Δεν υπήρχε περίπτωση. Γιατί το αποτέλεσμα απλά δεν θα πουλούσε με τίποτα.\nΤι άλλο έχει αλλάξει; Το ότι τότε αυτό που πουλούσε ήταν ο δίσκος, τώρα το βασικό εμπόρευμα δεν είναι αυτό. Οπότε το ολοκληρωμένο cd μπορεί να έχει μέσα του και όσο πειραματισμό επιθυμεί ο καλλιτέχνης. Αρκεί να υπάρχουν τα κατάλληλα videos στο YouTube (πρώην video-clips), τα κατάλληλα shows στα live, και η φυσικά το κατάλληλο κουτσομπολιό στον τύπο. Παράδειγμα από το Nothing Was The Same: όταν είχα δει το video από το Started from the bottom, σχημάτισα τη χειρότερη εντύπωση για το κομμάτι. Το πέρασα στα γρήγορα σαν ένα ακόμα προϊόν προς γρήγορη κατανάλωση. Όταν το ακούς στα πλαίσια του δίσκου όμως, χωρίς την ηλίθια φάτσα του Drake να περιφέρεται στα super market, τα πράγματα δεν είναι ακριβώς έτσι. Το ψυχρό πιανάτο μοτίβο και τα ελλειπτικά beats δεν είναι ακριβώς αυτό που θα χαρακτήριζες εύκολη ή εύπεπτη μουσική. Το μόνο κομμάτι αυτού του δίσκου που έχει πραγματικά χαρακτηριστικά για hit με την παραδοσιακή έννοια είναι το Hold on, we 're going home, αλλά και αυτό ακόμα φέρνει στο μυαλό τη δουλειά του Weeknd – που μέχρι πριν ένα χρόνο κυκλοφορούσε δωρεάν mixtapes στο internet. Ο υπόλοιπος δίσκος βυθίζεται σε σκοτεινά ηλεκτρονικά ηχοτοπία με παντελή έλλειψη catchy μελωδιών και φυσικά σχεδόν κανένας λόγος για ρεφραίν και λοιπά τυπολογικά στοιχεία.\nΦυσικά, δεν είναι όλοι που το κάνουν αυτό. Θέλω να πω, ότι πρέπει τουλάχιστον να αναγνωρίσουμε στον Drake και την ομάδα του ότι μπαίνουν στην διαδικασία να ψάξουν να βρουν αυτούς τους καινούργιους ήχους και να τους ενσωματώσουν στη μουσική τους. Γιατί το σύστημα προώθησης του εμπορικού σκέλους θα λειτουργούσε έτσι κι αλλιώς, ανεξάρτητα από το μουσικό περιεχόμενο. Οπότε από μία άλλη οπτική, όλα τα παραπάνω μπορούμε να τα δούμε θετικά. Δίνουν τη δυνατότητα σε μουσικούς που θέλουν – και μπορούν – να πειραματιστούν, να το κάνουν. Αλλά ρε γαμώτο, δεν παύει να μου φαίνεται λίγο άδικο: ο πειραματισμός συνεπάγεται ρίσκο, και εδώ το ρίσκο είναι περιορισμένο στο ελάχιστο.\nΠολύ πιθανό όλα αυτά να τα σκέφτομαι και να τα γράφω γιατί προσπαθώ να δικαιολογήσω στον εαυτό μου το πως είναι δυνατόν ο καινούργιος δίσκος του Drake να είναι καλός. Μιλάμε για τον τύπο που στα (πολύ) νιάτα του έπαιζε στο Degrassi. Αλλά είτε μου αρέσει είτε όχι, το Nothing Was The Same είναι όχι απλά ένας αξιοπρεπής, αλλά ένας πολύ καλός δίσκος. Σκοτεινός, με τα κομμάτια να έρπονται βασανιστικά, τα beats να ακούγονται σαν να έχουν βγει από ταινία τρόμου (fuck, το 305 To My City θα μπορούσε να είναι στον πρώτο δίσκο του Tyler) ακόμα και οι στίχοι να είναι εσωστρεφείς και σε σημεία ενδιαφέροντες. Αλλά κυρίως το σύνολο να έχει νόημα και να αρθρώνει μία ολοκληρωμένη, δουλεμένη σε κάθε της λεπτομέρεια καλλιτεχνική πρόταση. Μέχρι και κομμάτι που λέγετε Wu Tang Forever περιέχει ο δίσκος, στο οποίο όχι μόνο δεν γίνεται ρεζίλη, αλλά αντίθετα τα πάει περίφημα χωρίς να έχει καμία απολύτως σχέση με το ύφος των Wu. Θα μπορούσε να πει κανείς 'σκάσε και άκου τη μουσική. Αν είναι καλή, τα υπόλοιπα δεν έχουν καμία σημασία'. Και πολύ πιθανό να έχει δίκιο, αλλά δεν είμαι έτοιμος να το δεχτώ ακόμα. Οπότε νομίζω ότι θα συνεχίσω τη συζήτηση στο επόμενο review. Εντωμεταξύ θα μένω συνεχώς με το στόμα ανοικτό κάθε φορά που θα συνειδητοποιώ ότι ο δίσκος περιέχει κομμάτια όπως το The Motion (ο Sampha διάλεξε την επιλογή της συνεργασίας αντί της εξαφάνισης, και μάλλον καλά έκανε), το Pound Cake/Paris Morton Music 2 με τον Jay Z να είναι σχεδόν περιττός ή το From Time. Αλλά ακόμα περισσότερο με το ότι δεν υπάρχει ούτε ένα κομμάτι που να είναι άσκημο.\nThose will burn: Wu Tang Forever, From Time, Too Much, The Motion, Connect\nPosted by worker 11811 at Saturday, October 26, 2013 0 comments\nLabels: Drake, reviews\nΤο One Thousand Fires που ξεκινάει τον δίσκο δεν θα το απέδιδες εύκολα στους Fates Warning, τουλάχιστον όχι πριν μπουν τα φωνητικά. Θα μπορούσε πιο εύκολα να ανήκει στους Dream Theater. Τουλάχιστον στους Dream Theater που θυμάμαι.\nΑλλά ας κάνουμε ένα flash back πρώτα. Για μένα και για τους Fates. Γιατί η αλήθεια είναι ότι το Darkness In A Different Light φέρνει μαζί του έναν ήχο από το παρελθόν (μου). Οι Fates λοιπόν, κυκλοφόρησαν τον πρώτο τους δίσκο το 1984. Αμερικάνικο power metal, μελωδικό και αιχμηρό. Ήδη στον τρίτο δίσκο τους (1986 - Awakening the guardian) αρχίζει να φαίνεται όμως ότι δεν πρόκειται για 'μία ακόμα metal μπάντα'. Έτσι το 1988 το No Exit τους βρίσκει με καινούργιο τραγουδιστή, και ήχο που ανήκει σε αυτό που ονομάστηκε progressive metal. Οι στίχοι δε, παύουν να ασχολούνται με θέματα του φανταστικού (πιστεύω ότι κάπου εδώ μπορεί να άρχισαν να μετανιώνουν και για την επιλογή ονόματος που είχαν κάνει). Η πορεία τους από εκεί και πέρα περιέχει μόνο όμορφες δουλειές που τους μετέτρεψαν και σε μία από της βασικές αναφορές για το progressive metal. Μόνο που σε αντίθεση με πολλούς συνοδοιπόρους τους, δεν είχαν ποτέ την αντίστοιχη εμπορική αναγνώριση. Παρέμειναν μία σχετικά underground μπάντα. Όχι ότι δεν το προσπάθησαν. Το Parallels του 1991 για παράδειγμα προσπαθεί να ακολουθήσει το παράδειγμα των Queensryche. Στο Disconnected του 2000 έχουν στο μυαλό τους Tool. Το FXW που ακολουθεί το 2004 έχει έναν πιο industrial χαρακτήρα. Αλλά ό,τι και να κάνουν, η πόρτα της επιτυχίας μένει σταθερά κλειστή μπροστά τους. Μοιραία έρχεται και η κούραση και η απογοήτευση. Έτσι το Darkness In A Different Light είναι ο πρώτος τους δίσκος από το 2004. Βέβαια όσο η εμπορική επιτυχία τους έφτυνε, άλλο τόσο η δημιουργικότητα τους χαμογελούσε. Με αποκορύφωμα το A pleasant shade of gray του 1997 (btw, από τους πιο όμορφους δίσκους που βγήκαν εκείνη τη δεκαετία) η πορεία τους χαρακτηρίζεται από πολλές όμορφες μουσικές, έναν από τους καλύτερους drummer που έχω ακούσει, έναν καταπληκτικό τραγουδιστή, και φυσικά τον κιθαρίστα-καπετάνιο.\nΔεν ήξερα καθόλου τι να περιμένω από αυτόν τον δίσκο λοιπόν, και το ότι το πρώτο τραγούδι τους μου θύμισε Dream Theater μου φάνηκε τουλάχιστον παράξενο: Προφανώς οι Theater είναι μία ακόμα από τις συγγενείς τους μπάντες που κατάφεραν να επιτύχουν εμπορικά σε αντίθεση με αυτούς, αλλά δεν θα έλεγα ότι τώρα είναι το καλύτερο timing για να προσπαθήσουν να ακολουθήσουν την πορεία τους. Αλλά αφού άκουσα τον δίσκο αρκετές φορές έφτασα σε δύο συμπεράσματα. Πρώτον ότι ο Mark Zonder είναι πράγματι ένας από τους πιο ιδιαίτερους drummer. Χωρίς αυτόν οι Fates Warning ξαφνικά μοιάζουν πολύ περισσότερο με όλα τα υπόλοιπα συγκροτήματα του χώρου. Δεύτερον ότι πλέον παίζουν εκτός συναγωνισμού και εκτός χρόνου (όχι μουσικού χρόνου, αυτόν δεν τον χάνουν με τίποτα). Ο δίσκος είναι μία αναδρομή σε ολόκληρο το παρελθόν τους, αλλά και το παρελθόν του συγκεκριμένου ήχου γενικότερα. Χωρίς να ακούγεται ανομοιογενής ή επιτηδευμένος καταφέρνει να ενσωματώσει όλα τα μουσικά μέρη που επισκεφτήκαν, είτε όλοι μαζί είτε ο καθένας ξεχωριστά, στο παρελθόν. Ταυτόχρονα είναι ό,τι πιο metal κυκλοφόρησαν από το 1990 και μετά, αλλά με τα σημάδια από όσα μεσολάβησαν να είναι παντού. Έτσι για τους παλιούς τους φίλους είναι απολαυστικά και νοσταλγικά. Σαν να γυρίζει πίσω ο χρόνος, αλλά όχι σε κάποια συγκεκριμένη στιγμή· πίσω γενικά και αόριστα. Ο δίσκος ούτε υπόσχεται ούτε προσφέρει κάτι άλλο από αυτό. Τίποτα λιγότερο, τίποτα περισσότερο.\nThose will burn: Firefly, O Chloroform, Falling Further (bonus)\nPosted by worker 11811 at Friday, October 25, 2013 0 comments\nLabels: Fates Warning, reviews\nPosted by worker 11811 at Thursday, October 24, 2013 0 comments\nPosted by bo(m)bbieR at Tuesday, October 22, 2013 0 comments\nΌταν έχεις λίγο καιρό να γράψεις, χρειάζεσαι κάτι δυνατό για να επιστρέψεις. Έτσι και εγώ άφησα λίγο στην άκρη τη σειρά με τους δίσκους που είχα ξεχωρίσει από σεπτέμβριο και οκτώβριο για να έρθω αντιμέτωπος με ένα δύσκολο αλλά ιδιαίτερα ενδιαφέρον εγχείρημα. Να γράψω για τους -τις βασικά- Savages... (Savages are a London-based post-punk revival rock band, formed in 2011) θενκ γιου wiki. -Και αυτό είναι το ντεμπούτο άλμπουμ τους.- Για κάποιο λόγο ήμουν σχεδόν σίγουρος ότι είχε γράψει για αυτόν τον δίσκο ο bo(m)bbieR που είναι και ο άγγλος της υπόθεσης. Οπότε σε μία από τις πολλές φάσεις που έτρωγα σκάλωμα με τον δίσκο γύρισα να δω τι έγραφε... Είχα βάλλει επίσης στόχο, η 20άδα που θα δώσω φέτος να έχει για όλους τους δίσκους ρεβιου, αλλά και αυτό δεν βλέπω να το πετυχαίνω, για άλλους λόγους. Αλλά ρε φίλε για ΑΥΤΟΝ το δίσκο πρέπει να μιλήσουμε. -Για τους ελάχιστους που δεν έχουν ακούσει τις τρεις λέξεις “ Savages – Silence Yourself ” αυτή είναι μια πολύ όμορφη στιγμή, γιατί θα πατήσουν απλώς το link από κάτω και όλα τα άλλα θα γίνουν μόνα τους.-\nΤώρα τι εισαγωγή να κάνω για αυτόν τον δίσκο. Κλασσικά θα δώσω προσωπική οπτική. Απλά σταράτα και όμορφα λοιπόν ξεκινάμε με τους κανόνες που πάντα έχουν εξαιρέσεις. Τα γυναικεία φωνητικά -και τα γυναικεία συγκροτήματα γενικότερα- πάνω από στακάτες κιθάρες δεν μου κάθονταν ποτέ καλά. Επίσης όλα τα συγκροτήματα που ηχούν λες και σταμάτησαν σε άλλη δεκαετία και θέλουν να ακούγονται όπως τότε, τα βαριέμαι. Είναι η φάση “γιατί; αφού μπορώ να βάλλω να παίζει το παλιό”. Τι κάνεις όμως όταν αυτό που ακούς, ακούγεται καλύτερο από το παλιό που σχεδόν αντιγράφει; Και τα γυναικεία φωνητικά δένουν καλύτερα από οτιδήποτε έχεις ακούσει τα τελευταία χρόνια; Απλώς το βουλώνεις και ακούς. Κρατήστε αυτή τη φράση στο μυαλό σας, θα την χρειαστούμε στη συνέχεια. Περνάνε λοιπόν οι εβδομάδες, περνάνε οι μήνες και οι ακροάσεις γίνονται βουνό. Και ο ενθουσιασμός αντί να ξεθωριάζει γίνεται όλο και πιο έντονος. Κάπου εκεί λοιπόν λες, δεν βαριέσαι ας γίνουμε λίγο βλάσφημοι και ας γράψουμε γι' αυτόν το δίσκο...-\nΤο πιο δυνατό στοιχείο του δίσκου είναι με διαφορά η ατμόσφαιρα μέσα στην οποία τυλίγει τον ακροατή. Δουλεύουν πάνω σε συναισθήματα όπως η ανασφάλεια, το άγχος και βγάζουν την πιο θετική χροιά τους... Νομίζεις ότι βρίσκεσαι σε κάποια σκηνή από το Control και περιμένεις τον Curtis να ταρακουνήσει το είναι σου. Σοκ και δέος. Η λέξη που χρειαζόμαστε εδώ είναι ο ίλιγγος. Μια δίνη που σε τραβάει προς τα μέσα, και εσύ το μόνο που κάνεις είναι να ταρακουνάς όλο σου το σώμα, αλλά μάταια... Οι ορμόνες που απελευθερώνονται από την σωματική κίνηση ενισχύουν την ζαλάδα και την θολούρα που κατακλύζουν το μυαλό σου , την ώρα που τα riffs σαν κύματα σκάνε πάνω στο εκστασιασμένο κορμί σου. Το σώμα πέφτει προς τα κάτω, ενώ ο νους σηκώνεται προς την αντίθετη κατεύθυνση... Αδυνατούν να συνδυαστούν, λειτουργούν αυτόνομα. Το μόνο που μένει όταν ξυπνήσεις από το όνειρο που είδες και ανακτήσεις τις αισθήσεις και την αντίληψή σου, είναι ότι μόλις βίωσες τη μουσική νιρβάνα. Και βλέπεις το ρολογάκι στην κάτω δεξιά γωνία των Windows και γράφει 2013. Και τσεκάρεις τον δίσκο μήπως ήταν ξεχασμένος σε κανένα ντουλάπι και τον βρήκες τυχαία φέτος, και γράφει 2013. Και απορείς... -\nΗ Jehnny Beth είναι αυτό που λέμε frontman. Απλώς φοράει τακούνια. Σκέψου σκηνική παρουσία Ian Curtis, και ερμηνεία Siouxsie Sioux. Δυναμικότητα αλλά και λανθάνων πόνος αποδίδονται με μια οργασμική ερμηνεία.. Η παραγωγή δίνει χώρο και φωνή σε κάθε μέλος της μπάντας, έτσι όλα βρίσκουν τον χώρο τους. Ακόμα και η σιωπή, αυτές οι παύσεις “ηχούν” τόσο όμορφα, όπως η ηρεμία πριν την καταιγίδα... Και εδώ βρίσκουμε την δεύτερη λέξη που μας περιγράφει τον δίσκο. Η σιωπή, δένει με την προσταγή του τίτλου “silence yourself” και μας δείχνει πόσο αφοσιωμένες είναι σε αυτό που κάνουν, ακροβατώντας στο όριο της αλαζονείας... Δεν είναι μια αμφίδρομη σχέση με το κοινό, η ροή της ενέργειας είναι σαφής. Ειδικά στο Shut up σε χτυπάνε αλύπητα. Ένα συνεχόμενο crescendo. Στο οποίο το γυναικείο γύρισμα συμβάλλει τα μέγιστα. Και είναι και αυτή η γαλλική υποβόσκουσα χροιά, που δίνει μια λανθάνουσα δυναμική που κάνει την απόλαυση ακόμη καλύτερη... Και αυτά τα φωνητικά... Σαν να έχουν στιβάξει ένα σωρό οργασμούς μέσα σε ένα τόσο δα δισκάκι... Στις συνθέσεις, πρωταγωνιστικό ρόλο έχει μία η ένταση και μία ο ρυθμός. Η κλιμάκωση μας ετοιμάζει για τον συνδυασμό και των δύο, αλλά ουσιαστικά αυτό δεν γίνεται σχεδόν ποτέ... Εδώ νομίζω βρίσκεται και η ειδοποιός διαφορά της μπάντας σε σχέση με τα αναρίθμητα γκρουπς που προσπαθούν να παίξουν την ίδια μουσική. Δουλεύουν πάνω στο ταξίδι και όχι στην Ιθάκη. Αυτή η αίσθηση της αφήγησης και του ανολοκλήρωτου που δεν σε αφήνει να γευτείς ένα τέλμα. Βρίσκεσαι συνεχώς σε μια κλιμάκωση... Δεν υπάρχει στασιμότητα, δεν νιώθεις να χορταίνεις το δίσκο και ο δίσκος μπαίνει στο repeat...\nΔεν ξέρω αν μπορούμε να αντιληφθούμε το μέγεθος αυτού του δίσκου. Ίσως χρειαστεί να περάσουν χρόνια. Ένας κούκος δεν φέρνει την άνοιξη άλλωστε, οπότε θα περιμένουμε και τα επόμενα τους βήματα. Μέχρι τότε, εγώ σας τα 'λεγα..\nThose will burn: husbands, city' s full, shut up, she will\nPosted by music.stalker at Monday, October 21, 2013 1 comments\nLabels: reviews, Savages\nΈχει πέσει πολύ δουλειά τελευταία...και δεν ξέρω ποιούς δίσκους θα καταφέρω να ακούσω καλύτερα ...είναι όμως κάποια κομμάτια που έχουν μπει σε ένα άτυπο/άναρχο setlist...\nέτσι άναρχη θα είναι και η γρήγορη σαββατιάκη αναφορά τους...\nΑπό το Darkside των Psychic (συνεργασία του jaar με τον haddington): Paper Trail\nΑπό το Engravings των αγαπημένων Forest Swords: Thor's Stone\nΑπό το MGMT των MGMT: Plenty of girls in the Sea\nκαι πάμε και σε λίγο πιο φυσιολογικά...\nΑπό το σπρωχτό Tally all the things that you broke των Parquet Courts: The More it Works\nΑπό το φρέσκο και περίεργο Secret Songs του γαμηστερού Nobunny: Rotten Sweet tooth\nΑπό το One Breath της Αννούλας της Calvi: Suddenly\nΑπό το Bonnie "Prince" Billy του Bonnie "Prince" Billy: το θανατηφόρο Bad Man\nPosted by bo(m)bbieR at Saturday, October 19, 2013 0 comments\nLabels: feature, songs\nThrough the never μεγαλώνω κι όλα φαίνονται αλλιώς..\nΕντάξει, πήρα τα μούτρα μου χθες...κι αφού κανείς δεν ήθελε να ακολουθήσει και βρέθηκα σε μια αίθουσα στο μαρούσι, με 3d γυαλιά και καμιά 10ρια 40άρηδες κι άλλο τόσους 18άρηδες, περιμένοντας να αναμετρηθώ με το παρελθόν μου..\nΝαι, είμαι απο αυτούς που ακόμα λερώνομαι με τον master of puppets και αρκετές φορές με πιάνω να κάνω airguitar (αναθεματισμένα χρόνια παλιότερα τον έπαιζα ολοκληρο-κανονικά) στο ride the lighting...και ναι (για να χαρεί κι ο μήτσος), είμαι απο αυτούς που έχω το Load ανάμεσα στους καλύτερους δίσκους τους.\nΔεν περίμενα πολλά, αντέ μια συναυλία, άντε λίγο κούνημα στην καρέκλα και μια ιστορία που φανταζόμουν ότι θα δένει με τα κομμάτια...\nνα ανοίξω μια παρένθεση, για όσους περιμένουν σοβαρή κριτική ταινίας απο εμένα, πως δεν...\nανήκω, δυστυχώς, στην "προνομιούχα" εκείνη γενιά που γουστάρει στις ταινίες αρκετό ξύλο, λίγα βυζιά και ενίοτε λίγο συναίσθημα...οπότε το κριτήριο μου είναι στο μηδέν...\nΑς ξαναγυρίσω στους metallica....\nγια όποιον γουστάρει ή γούσταρε το συγκρότημα, η ταινία (ας την χαρακτηρίσουμε έτσι) αξίζει. Για περισσότερα πράγματα από τα προφανή...η πτώση ενός μύθου είναι πάντα κάτι που με αγγίζει. Και δυστυχώς η decadence που σου βγάζει η εικόνα τους σε ένα live είναι αποκρουστική.\nΤα κομμάτια συνεχίζουν να γαμάνε...και το ost έχει ένα μείγμα πολύ καλό...όμως δεν μένει να βλέπεις τον ούλριχ με παντελόνι τζην που κοστίζει όσο τα τύμπανα του και μια ρημάδα φράπα, πιο παχειά κι από καλοζωησμένη αγελάδα...\nο χέτφιλντ μετά το load έχει αρχίσει να τραγουδά με μια μανιέρα τόσο θεατρινέ που μου θυμίζει βαριετέ του λας βέγκας...\nκαι μένει μόνο ο γκριζομάλης χαμετ να είναι ο ίδιος όπως εκείνα τα live που έβλεπα στις αρχές του 90...\nΦυσικά είναι πράγματα που τα βλέπεις χρόνια τώρα..τα αφήνεις στην άκρη όμως γιατί πολλές φορές δεν μπορείς να ξεπεράσεις τη δεκαετία του 80...αλλά χθες βλέποντας σε 3d, κι όχι live, μια γερασμένη και καλογυαλισμένη μπάντα με έκανε να αναρωτηθώ αν είναι στραβά ο γιαλός ή στραβά αρμενίζω εγώ. Πετάω στα σκουπίδια μέσα σε 90 λεπτά ότι πίστευα...?\nπράγματι. Χθες κατάλαβα γιατί τους άκουγα μικρός... αλλά και γιατί πλέον δεν μπορώ να τους δω ευχάριστα....\nίσως είναι οι goldplay του μεταλ.\nαυτή η αίσθηση μου έμεινε χθες από μιαμιση ώρα που τραγούδαγα και κοπανιόμουν σα τρελός...\nόσο για την ταινία στο σύνολο της...τέλεια εικόνα, γαμάτος ήχος, decent surreal ιστορία.....λίγο ξύλο...και καθόλου βυζιά...\nείναι λοιπόν στη κρίση σας....\nαπό ενα πρόσφατο live....\nPosted by bo(m)bbieR at Tuesday, October 15, 2013 0 comments\nLabels: metallica, movie, reviews\nΛένε στην οδύνη/Ηδονή\n...το πρόβλημα δεν είναι το πρόβλημα, αλλά το πως αντιμετωπίζεις το πρόβλημα.\nκαι προσωπικά αδυνατώ να καταλάβω γιατί κανείς δεν μπόρεσε να καταλάβει πως το ουσιαστικότερο πρόβλημα του δίσκου είναι ότι το concept του δεν εξυπηρετεί ούτε τον ίδιο το δίσκο, ούτε το συγκρότημα και φυσικά ούτε τα κομμάτια του...\nΜε τρανότερο παράδειγμα τις οδηγίες (μικρά ιντερλούδια) που καταστρέφουν την ατμόσφαιρα που προσπαθεί με δυσκολία να περάσει ο δίσκος και κάνουν όλο και πιο δύσκολο να μπεις στο κόσμο της κλωστής και να την ακολουθήσεις όσο αυτή ξετυλίγεται..(η μήπως τελικά γίνεται το ανάποδο και τυλίγεται σα κόμπος που δεν μπορείς να τον ξεδέσεις..;;;).\nΠροσωπικά πέταξα όλες τις οδηγίες, και έχω βάλει τα κομμάτια στη σειρά.\nΚάνοντας μια μικρή παύση εδώ.\nτο κομμάτι Σκιά στο Δέρμα είναι ίσως ένα απο τα καλύτερα ελληνικά κομμάτια που έχουν γραφτεί..τόσο μελωδικά όσο και στιχουργικά...και πάνω που ξεχνάς τα πάντα και αρχίζεις να βρίσκεις την άκρη, αφου είχε πάρει τη σειρά από το όμορφο Άπειρο, σκάνε οι οδηγίες αυτουπνωτισμού...και τέλος. Δεν σε συνεφέρει ούτε η εξαιρετική διασκευή του Για Πάντα των Οδός 55.\nΑς τα πάρουμε λίγο από την αρχή όμως.\nο προηγούμενος δίσκος μου είχε αφήσει μια μέτρια γεύση (2 δισκάκια: το ένα πολύ καλό, το άλλο όχι). Όταν λοιπόν ξεκίνησε η κλωστή με το "οδηγίες υποδοχής" θεώρησα πως είναι άλλη μια κακή εισαγωγή...\nόμως όσο περνάνε τα κομμάτια δεν βρίσκω την δυναμική που περίμενα παρ' όλο που η στίχοι στα ελληνικά συνήθως λειτουργούν υπερ. Είναι λίγα τα κομμάτια που σε τσιγκλάνε να τα ξανακούσεις...\nΡοκ των 80ς, 90ς περισσότερο και λιγότερο των 00ς φυσικά πολύ καλύτερα παρουσιασμένο, γιατί παίζεται από εξαιρετικούς μουσικούς αλλά χωρίς μια πρόοδο.\nΤο μήνυμα του δίσκου, βρίσκεται εκεί, διατρέχει κάθε κομμάτι, καλό ή κακό και είναι ανατριχιαστικό.\nΓίνεται όμως με ένα τρόπο λίγο πρόχειρο, ψιλοεπιτηδευμένο.\nΠου αν και δεν το αποδυναμώνει, σίγουρα δεν κοινωνεί απλόχερα..\nΕίναι απο τους δίσκους, που αξίζει να έχει κανείς στη δισκοθήκη του (παρά τα διάφορα αρνητικά), για πολλούς και διάφορους λόγους, αλλά θεωρώ πως η σημαντικότητα του βρίσκεται σε διαφορετικά σημεία από ότι πιστεύει ο ίδιος.\nThose will burn: Σκιά στο Δέρμα, Κόλαση, Για Πάντα (όμορφο cover), Στο άπειρο.\nPosted by bo(m)bbieR at Saturday, October 05, 2013 3 comments


Αποκάλυψη του ΕΘΝΟΥΣ: Οι διάλογοι των διακινητών μεταναστών | Έθνος\nΕΛΛΑΔΑ 29.10.2018 07:14\nΤελευταία Ενημέρωση 29.10.2018 07:23\nΜέσω κινητών τηλεφώνων πραγµατοποιούνταν οι συνεννοήσεις των µελών του κυκλώµατος διακίνησης παράτυπων µεταναστών, που εξαρθρώθηκε από την Αστυνοµία, σχετικά µε το πότε και από ποιο µέρος του Εβρου θα περνούν µετανάστες στην Ελλάδα\nΟ 49χρονος αγρότης, που φέρεται να είχε ενεργή συµµετοχή στο κύκλωµα, αποκαλούσε στις τηλεφωνικές επικοινωνίες του τους µετανάστες «σακιά µε καλαµπόκια», ενώ «κοµάντος» ήταν τα άτοµα που οδηγούσαν τα φουσκωτά µε τους µετανάστες στον ποταµό Εβρο. Σε τηλεφώνηµα του αγρότη προς τον έναν εκ των δύο εµπλεκόµενων αστυνοµικών, ο αρχιφύλακας του εκφράζει την ανησυχία του µήπως κάποιος τον προδώσει: «Ε, δεν πιστεύω να έχεις µιλήσει σε κανέναν για εµένα; Να µην πιάσουν καµιά φορά τίποτα και πει το κοµάντο εκεί στον αστυνόµο τίποτα, ξέρεις να πούµε και έχουµε καµία αναποδιά. ∆ηλαδή δεν µας πειράζει άµα ξέρουν ρε παιδί µου ότι από µέσα φροντίζει να καθαρίσει κάποιος το µέρος, αλλά να µην ξέρουν ποιος. Κατάλαβες;».\nΟδηγοί από τη Βουλγαρία\nΟι µετανάστες ξεκινούσαν από την Κωνσταντινούπολη και έπειτα από τέσσερις ώρες έφταναν στα σύνορα. Εκεί παραλαµβάνονταν από τους οδηγούς των βαρκών, αποκαλούµενους ως «κοµάντος», επιβιβάζονταν στις φουσκωτές λέµβους, διέσχιζαν τον ποταµό Εβρο και οδηγούνταν σε προσωρινούς χώρους απόκρυψης στο Σουφλί. Προηγουµένως είχαν διασφαλίσει πως το σηµείο διέλευσης ήταν «καθαρό», καθώς η περίπολος της Αστυνοµίας βρισκόταν αλλού. Αν κάτι «στράβωνε» στην πορεία, ειδοποιούνταν ο «∆ηµήτρης» και η µεταφορά ακυρωνόταν. Σύµφωνα µε τη δικογραφία, από τον Ιούνιο έως τη σύλληψη των τριών, την Πέµπτη, έχουν καταγραφεί 11 µεταφορές µεταναστών και επιχειρήθηκαν άλλες 15 που δεν ολοκληρώθηκαν. Η οργάνωση επιχείρησε κάποια στιγµή να αλλάξει τον τρόπο δράσης της. Και αυτό γιατί προκρίθηκε ως ασφαλέστερη µέθοδος η επιβίβαση αλλοδαπών σε όχηµα µεταφοράς µόλις έφταναν στην Ελλάδα και η άµεση σύλληψη από αστυνοµικούς του Τµήµατος Συνοριακής Φύλαξης.\nΣύµφωνα µε πληροφορίες, οι δύο αστυνοµικοί αναµένεται να άρουν την αρχική οµολογία τους για συµµετοχή στο κύκλωµα. Ο ένας θα στηρίξει την υπερασπιστική του\nγραµµή στο γεγονός ότι την ελεγχόµενη περίοδο δεν υπηρετούσε στο ΤΣΦ Σουφλίου, αλλά στο Τελωνείο Καστανιών. Ο αγρότης θα εµφανιστεί ενώπιον του ανακριτή αύριο, Τρίτη, και αναµένεται να αποδεχθεί εν µέρει τη συµµετοχή του στο κύκλωµα, δηλώνοντας µεταµέλεια\nΤων Αλέξανδροου Καλαφάτη, Βασίλη Ιγνατιάδη


Περιφέρεια Ν. Αιγαίου: Έκτακτη στήριξη των ελαιοπαραγωγών – Androsportal\nΠεριφέρεια Ν. Αιγαίου: Έκτακτη στήριξη των ελαιοπαραγωγών\nΟι συνεχείς προσπάθειες της Περιφέρειας Νοτίου Αιγαίου για την στήριξη του αγροτικού τομέα βρίσκει ανταπόκριση από το Υπουργείο Αγροτικής Οικονομίας και τον υπουργό Μάκη Βορίδη. Κι ενώ η Περιφέρεια είναι σε αναμονή θετικών εξελίξεων στις προτάσεις, που έχει υποβάλει ο αντιπεριφερειάρχης Φιλήμονας Ζαννετίδης, για οικονομική στήριξη των αγροτών που έχουν θερμοκήπια, των κτηνοτρόφων, των πτηνοτρόφων και των αλιέων, ήλθε η έγκριση για έκτακτη στήριξη των κατά κύριο επάγγελμα ελαιοπαραγωγών.\nΑπό την Περιφέρεια Νοτίου Αιγαίου έχουν κατατεθεί 2050 αιτήσεις ελαιοπαραγωγών, που ασκούν κατά κύριο επάγγελμα την καλλιέργεια ελιών για την παραγωγή λαδιού. Το ποσό που θα μοιρασθεί στους 2050 αιτούντες ανέρχεται σε 1.052.500 ευρώ, ποσό που αναμένεται να διατεθεί έως το τέλος του μήνα. Οι αιτήσεις που έχουν υποβληθεί εξτάζονται από την αρμόδια υπηρεσία του υπουργείου και βρίσκονται στο τελευταίο στάδιο, πριν την οριστική ένταξη τους στον κατάλογο των δικαιούχων.\nΠροηγούμενο: Ορίστηκε το αρχικό επταμελές Διοικητικό Συμβούλιο του Αναπτυξιακού Οργανισμού της Περιφέρειας Ν. Αιγαίου\nΕπόμενο: Χριστουγεννιάτικες ευχές από το Λιμεναρχείο Άνδρου


ΕΘΝΕΓΕΡΣΙΣ: Άγιος Σιλουανός: Το μυστικὸ της αγιότητος\nΕδώ και μερικές ημέρες περίμενα τον θάνατο, αλλά νά, είμαι και πάλι ζωντανός! Δεν γνωρίζω αληθινά γιατί, αλλά θέλω πολύ να μιλώ μαζί σας. Ο Σιλουανός ρώτησε τον Στρατόνικο: «Πώς μιλούν οι τέλειοι;».\nΠριν από τη συνάντηση αυτή μέ τον Στρατόνικο, ο Σιλουανός είχε προσευχηθεί όλη τη νύχτα, και αυτή η συνάντηση είχε μεγάλη σημασία γιά τον Στρατόνικο, ο οποιος επέστρεψε στη Ρωσία αληθινά ευεργετημένος. Πέθανε στα όρη τού Καυκάσου• τον σκότωσαν οι κομμουνιστές πού πλησίασαν τη μικρή καλύβα στην οποια βρισκόταν και τον πυροβόλησαν.\nΟ Γέροντας Σιλουανός και κάποιοι πατέρες λένε ότι πρέπει να συνηθίσουμε να ζούμε με τον Θεό. Μην το ξεχνάτε αυτό. Το πρωί, το βράδυ, να ζητάτε από τον Κύριο να σας δώσει καρδιά ικανή να εννοεί με την προσευχή τα λόγια πού εμπνέει η χάρη με το Άγιο Πνεύμα.\nΣτον Σιλουανό αυτό συνέβη πολύ γρήγορα. Γράφω στο βιβλίο μου ότι το είδος τής ζωής πού είχε ήταν το πιο δύσκολο από ολα. Πράγματι, είναι πιο εύκολο να δεχθεί κανείς τη χάρη στο τέλος της ζωής του, όταν είναι ήδη έτοιμος να πεθάνει. Διότι το να ζει γιά πολύ στην κατάσταση της άρσεως της χάριτος, αφού την έχει γευθεί, είναι εξαιρετικά επίπονο πράγμα. Ο Γέροντας, γιά να το εξηγήσει αυτό, ανέτρεχε σε ένα παράδειγμα από τη στρατιωτική ζωή.\nΑν ένας στρατιώτης για μιά πράξη ηρωισμού πάρει προαγωγή στον βαθμό τού αξιωματικού στην αρχή της ζωής του, θα είναι πολύ υπερήφανος γιά τον βαθμό πού έλαβε. Θα βγει από το σπίτι του και θα συναντήσει τούς ανθρώπους μέ πρόσωπο χαμογελαστό, πού θα λάμπει.\nΑντίθετα, για έναν στρατηγό, πού είναι επικεφαλής μιας στρατιάς και ξαφνικά υποβιβαστεί από τον βαθμό του, θα τού είναι πολύ οδυνηρό να βγει έξω και να συναντήσει τούς ανθρώπους. Συμβαίνει το ίδιο και σέ αυτόν πού «γνώρισε» μεγάλη χάρη και χάνει, έστω και έν μέρει, την «ένταση» της χάριτος αυτής, αν μας επιτρέπεται να εκφραστούμε έτσι.\nΌταν κάποιος άνθρωπος φθάσει αληθινά στην αγιότητα και δεχθεί τον πιο υψηλό βαθμό της χάριτος πού είναι δυνατή στη γη, οφείλει, σύμφωνα με τον άγιο Μακάριο, αναπόφευκτα να υποστεί ελάττωση του βαθμού αυτής της χάριτος, γιά να μπορέσει να συνεχίσει να ζει και να διδάσκει τους άλλους.\nΣτην πιο υψηλή κατάσταση της χάριτος ο άνθρωπος καθίσταται «ανίκανος» να εργαστεί, να μιλήσει με τους ανθρώπους κλπ. σε τέτοιο σημείο πού, ον η κατάσταση αυτή διαρκέσει ακόμη ένα λεπτό, μπορεί να πεθάνει.\nΕτικέτες ΑΓΙΟΣ ΣΙΛΟΥΑΝΟΣ Ο ΑΘΩΝΙΤΗΣ, ΑΡΧΙΜΑΝΔΡΙΤΗΣ ΣΩΦΡΟΝΙΟΣ ΕΣΣΕΞ


Melbourne Luxury CBD Apartment Ιδιοκτησίες : Κάντε κράτηση τώρα\nMelbourne Luxury CBD Apartment Μελβούρνη : Άμεση επιβεβαίωση και χαμηλές τιμές για Melbourne Luxury CBD Apartment, Μελβούρνη με την Agoda. Τοποθετημένο στην καρδιά της Εμπορικό Κέντρο της Μελβούρνης, το Melbourne Luxury CBD Apartment είναι το ιδανικό σημείο από όπου μπορείτε να ανακαλύψετε τη Μελβούρνη. Το συναρπαστικό κέντρο της πόλης ε\nΤοποθετημένο στην καρδιά της Εμπορικό Κέντρο της Μελβούρνης, το Melbourne Luxury CBD Apartment είναι το ιδανικό σημείο από όπου μπορείτε να ανακαλύψετε τη Μελβούρνη. Το συναρπαστικό κέντρο της πόλης είναι μόνο 0 km μακριά. Οι επισκέπτες σίγουρα θα ευχαριστηθούν την περιήγηση στα κορυφαία αξιοθέατα της πόλης: Sam Bear, Wesley Church Melbourne, Τσαινίζ Μιουζίεμ.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Μελβούρνη. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Το ξενοδοχείο προσφέρει φανταστικές εγκαταστάσεις, συμπεριλαμβανομένων των γυμναστήριο, σάουνα, εσωτερική πισίνα, σπα, μασάζ, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Το Melbourne Luxury CBD Apartment είναι μια έξυπνη επιλογή για τους ταξιδιώτες στη Μελβούρνη προσφέροντας κάθε φορά μια ήρεμη και ήσυχη διαμονή.\n222 Russell St, Εμπορικό Κέντρο της Μελβούρνης, Μελβούρνη, Αυστραλία, 3000\n222 Russell St\nΑπόσταση μέχρι το αεροδρόμιο: 19.1 km\nΚόστος Internet/Wi-Fi ανά ημέρα: 0 aud\nCity with a Twist of Lemon - Rejuvenate Stays Περισσότερες λεπτομέρειες\nQT Melbourne Περισσότερες λεπτομέρειες


ΣΤΗΝ ΠΛΑΤΕΙΑ: Η Περιφερειάρχης στο Πανεπιστήμιο Πρίνστον Τεράστιες οι προοπτικές του νέου υποδείγματος εξουσίας στην Περιφέρεια\nΗ Περιφερειάρχης στο Πανεπιστήμιο Πρίνστον Τεράστιες οι προοπτικές του νέου υποδείγματος εξουσίας στην Περιφέρεια\nΤην Τρίτη, 21 Απριλίου 2015, η Περιφερειάρχης Ρένα Δούρου, μετείχε στο πρόγραμμα διαλέξεων "Signature Lectures" στο Πανεπιστήμιο του Πρίνστον με ομιλία της με τίτλο: "Ένα νέο πρόσωπο για την Ελλάδα. Τι διαφορά μπορεί να φέρει μια γυναίκα;" Στην ομιλία της η Περιφερειάρχης τόνισε μεταξύ άλλων:\n(Αναφερόμενη στις εκλογές του Μαίου 2014 και την επικράτηση της "Δύναμης Ζωής"): Αυτό δεν είναι το τέλος της ιστορίας. Είναι μόνο η αρχή.\nΟι δύο προϋποθέσεις, δηλαδή το κοινωνικό πλαίσιο και η ειδική χρονική περίοδος, παίζουν σήμερα καθοριστικό ρόλο στην Ελλάδα και στην περίπτωση της Περιφέρειας Αττικής. Έτσι, η αλλαγή στην κορυφή της Περιφέρειας, εμπεριέχει ένα νέο νόημα για δύο λόγους: λόγω της χρονικής συγκυρας και λόγω της πολιτικής της σημασίας. Σηματοδότησε την ανάγκη για μία πραγματική "κάθαρση". Για μια βαθιά πολιτική αλλαγή. Και για μια νέα αρχή. Σηματοδότησε την καθαρή βούληση του λαού να κάνει διαφορετικά τα πράγματα, φέρνοντας στην κορυφή της πιο σημαντικής περιφέρειας της χώρας, για πρώτη φορά, μια νέα, αριστερή γυναίκα. Με την έννοια αυτή, η διαφορά μπορεί να γίνει αντιληπτή από τις δυνάμεις που υποστηρίζουν μια υποψηφιότητα. Από τη βούλησή τους να πάρουν οι ίδιες τις κατάλληλες πρωτοβουλίες για να προχωρήσουν σε μια αλλαγή κεφαλαιώδους σημασίας. Μία αλλαγή από κάτω προς τα επάνω και όχι με άνωθεν επιβολή από την κυβέρνηση, όπως συνέβαινε μέχρι σήμερα. Έτσι, αισθάνομαι τη θητεία μου στην Περιφέρεια όχι ως εξαίρεση αλλά ως πρόκληση.


Τα οφέλη απώλειας βάρους πράσινου τσαγιού matcha - Είναι το πρόγραμμα διατροφής gm πραγματικά αποτελεσματικό\nMatcha tea – Τι είναι και ποια τα οφέλη του; Το ακούς όλο και συχνότερα τελευταία. Το Matcha Ninja έχει 12 φορές τις θρεπτικές αξίες οποιοδήποτε άλλου πράσινου τσαγιού και μέχρι 137 φορές τις αντιοξειδωτικές ιδιότητες του πράσινου τσαγιού!\nΤο Μatcha tea είναι ένα είδος πράσινου τσαγιού υψηλής ποιότητας, σε μορφή σκόνης και η προέλευσή του είναι από την Ιαπωνία. Matcha Maiden: O βασιλιάς των αντιοξειδωτικών και του πράσινου τσαγιού To Matcha Maiden είναι πολλά περισσότερα από ένα απλό superfood, που μέχρι τώρα ήταν ένα καλά κρυμμένο μυστικό στις απαιτητικές. Matcha ρόφημα με πολλαπλάσια θρεπτική αξία από όλα τα τσάγια Πλούσιο σε αντιοξειδωτικά Ενισχύει τον μεταβολισμό και την απώλεια βάρους Αποτελεσματική αποτοξίνωση Πλούσιο σε ίνες χλωροφύλλη Παρέχει βιταμίνη C.\nΜία κούπα Matcha Ninja ισοδυναμεί με 10 κούπες πράσινου τσαγιού σε θρεπτικές αξίες και αντιοξειδωτικές ιδιότητες. Το Μatcha tea είναι ένα είδος πράσινου τσαγιού υψηλής ποιότητας, σε μορφή σκόνης και η προέλευσή του είναι από την Ιαπωνία. Το πράσινο τσάι λέγεται πως έρχεται με πολλά οφέλη, από την απώλεια βάρους σε υγιή και λαμπερή επιδερμίδα και καταπολέμηση της γήρανσης.\nΑν και για δεκαετίες οι νέοι γκουρού της υγιεινής διατροφής έχουν προβάλει τα οφέλη και τις εξαιρετικές ιδιότητες του πράσινου τσαγιού για την υγεία του οργανισμού το μαύρο τσάι παραμένει ένα αγαπημένο ρόφημα για. Τα οφέλη απώλειας βάρους πράσινου τσαγιού matcha.\nΓια εκατοντάδες χρόνια έχει αποδειχθεί για να προωθήσει ένα υγιές. Πράσινο Τσάι Για Την Απώλεια Βάρους: Τα ΟφέληRate this post Θέλω άμεση απώλεια βάρους; Το πράσινο τσάι απώλεια βάρους μπορεί να είναι η απάντηση που ψάχνετε. Πως όμως πρέπει να το χρησιμοποιούμε για τα καλύτερα αποτελέσματα? Είναι ένα από τα πιο δημοφιλή ροφήματα των ημερών. Η λέξη “ Matcha” κυριολεκτικά σημαίνει τσάι σε σκόνη. Παρόλο που οι περισσότερες από αυτές τις μελέτες επικεντρώνονταν στο εκχύλισμα πράσινου τσαγιού παρά το matcha το πράσινο τσάι και τα matcha προέρχονται από το ίδιο φυτό και περιέχουν παρόμοιο θρεπτικό προφίλ.\nΣε αντίθεση με τα τσάγια και αφεψήματα που καταναλώναμε ως τώρα, η σκόνη matcha είναι ολόκληρα φύλλα πράσινου τσαγιού ( ποικιλίας tencha) αλεσμένα σε σκόνη.\nΠρογράμματα διατροφής bodybuilding\nΚαλύτερα μπισκότα για φαγητό σε μια δίαιτα στην ινδία\nΟ ταχύτερος πιο αποτελεσματικός τρόπος για να χάσετε βάρος\nΟφέλη απώλειας Δίαιτα\n30 pack από μπαχαρικά αδυνατίσματος garcinia cambogia


the Office ΤΟ ΓΡΑΦΕΙΟ\nΤο γραφείο Μελετών ΕΝΤΑΣΙΣ ΑΡΧΙΤΕΚΤΟΝΕΣ ιδρύθηκε το 1999 από τους Ματθαίο Παπαβασιλείου και την Κωνσταντίνα (Βαλεντίνα) Καρβουντζή, και μετατράπηκε σε Α.Ε υπό την επωνυμία "ΕΝΤΑΣΙΣ ΑΡΧΙΤΕΚΤΟΝΕΣ - Κ.ΚΑΡΒΟΥΝΤΖΗ,Μ.ΠΑΠΑΒΑΣΙΛΕΙΟΥ Α.Ε.Μ." το 2008.\nΤο γραφείο ΕΝΤΑΣΙΣ ΑΡΧΙΤΕΚΤΟΝΕΣ παρέχει υπηρεσίες μελέτης και επίβλεψης σε πολλούς τομείς και κλίμακες αρχιτεκτονικών έργων, δίνοντας ιδιαίτερη έμφαση στον ενεργειακά αποδοτικό σχεδιασμό. Πιστεύουμε ότι η εμπνευσμένη αρχιτεκτονική ανέκαθεν σέβονταν το περιβάλλον και ενσωμάτωνε σχεδιαστικά τις ιδιαίτερες συνθήκες του τόπου.\nCOMPETITION PRIZES ΒΡΑΒΕΙΑ ΑΡΧΙΤΕΚΤΟΝΙΚΩΝ ΔΙΑΓΩΝΙΣΜΩΝ\n• 2018 - Εξαγορά Πανελλήνιος Αρχιτεκτονικός Διαγωνισμός για την ανάπλαση της περιοχής «πρώην στρατόπεδο Λουμάκι» στο Δήμο Καρδίτσας, Θεσσαλίας. Αρχιτέκτονες: Κωνσταντίνα Καρβουντζή, Ματθαίος Παπαβασιλείου. Συνεργάτες: Μαρινίκη Καρρά, Ελένη Κουμπλή.\n• 2010 - Α’ Βραβείο Πανελλήνιος Αρχιτεκτονικός διαγωνισμός για την ανάπλαση της πλατείας Θεάτρου\n• 2007 - Εύφημη μνεία Πανευρωπαϊκός Αρχιτεκτονικός Διαγωνισμός Ιδεών για την ανάπτυξη εξοχικών κατοικιών στο Σκροπονέρι Ν. Ευβοίας.\n• 2003 - Ε’ Βραβείο Πανελλήνιος Αρχιτεκτονικός Διαγωνισμός για τον σχεδιασμό του Νέου Δημαρχιακού Μεγάρου Μεσολογγίου. Αρχιτέκτονες: Κωνσταντίνα Καρβουντζή, Ματθαίος Παπαβασιλείου.\n• 2001 - Α’ Έπαινος Διεθνής Αρχιτεκτονικός Διαγωνισμός έπειτα από επιλογή, για τον σχεδιασμό του Νέου Μουσείου Ακρόπολης. Αρχιτέκτονες: Peter Arhends, Κωνσταντίνα Καρβουντζή, Νέλλη Μάρδα, Ματθαίος Παπαβασιλείου και Θεανώ Φωτίου.\n• 2001 - Γ’ Βραβείο Πανελλήνιος Αρχιτεκτονικός Διαγωνισμός για το Βιομηχανικό Συγκρότημα Τζίβρε στο Σουφλί. Αρχιτέκτονες: Κωνσταντίνα Καρβουντζή, Νέλλη Μάρδα, Ματθαίος Παπαβασιλείου και Θεανώ Φωτίου\n• 2000 - Β' Βραβείο Διεθνής Αρχιτεκτονικός Διαγωνισμός Ιδεών για τον σχεδιασμό του Ολυμπιακού Χωριού της Αθήνας. Αρχιτέκτονες: Κωνσταντίνα Καρβουντζή, Ματθαίος Παπαβασιλείου και Θεανώ Φωτίου. Συνεργάτης: Α. Πολυχρονιάδης.\n• 1995 - Εξαγορά Πανελλήνιος Αρχιτεκτονικός Διαγωνισμός για την ανάπλαση της περιοχής «Χαλικάκι» στο Δήμο Ηλιούπολης, Αττικής. Αρχιτέκτονες: Κωνσταντίνα Καρβουντζή, Ματθαίος Παπαβασιλείου. Συνεργάτης: Βασίλης Μπουρδάκης.\n• 1994 - Α’ Βραβείο Διεθνής Διαγωνισμός ιδεών για ένα κτίριο «συλλογικής παραγωγής αρχιτεκτονικής» στην πόλη Γάνδη του Βελγίου. Αρχιτέκτων: Ματθαίος Παπαβασιλείου. Συνεργάτης: Κωνσταντίνα Καρβουντζή.\n• 1993 - Βραβείο EUROPAN 3, Διεθνής Αρχιτεκτονικός Διαγωνισμός Ιδεών για την κατοικία και την πόλη, στην Θεσσαλονίκη. Αρχιτέκτων: Ματθαίος Παπαβασιλείου. Συνεργάτης: Βασίλης Μπουρδάκης.\n•\t1989 - Γ’ Βραβείο Πανελλήνιος Αρχιτεκτονικός Διαγωνισμός για τη Βιβλιοθήκη Χαλκίδας. Αρχιτέκτονες: Κωνσταντίνα Καρβουντζή, Ματθαίος Παπαβασιλείου.\n•\t1989 - Έπαινος ΕUROPAN 1, Διεθνής Αρχιτεκτονικός Διαγωνισμός ιδεών για την κατοικία. Αρχιτέκτονες: Κωνσταντίνα Καρβουντζή, Ματθαίος Παπαβασιλείου.\nS E L E C T E D P R O J E C T S Ε Π Ι Λ Ε Γ Μ Ε Ν Α Ε Ρ Γ Α\nΣτο σχεδιασμό του δημόσιου χώρου ένα από τα κυρίαρχα ζητήματα είναι ο βαθμός οικειοποίησης του χώρου από τον ανώνυμο χρήστη και η συγκρότηση τόπων με διακριτά χαρακτηριστικά.\nΠαράλληλα μας απασχολούν: Η σύνδεση με τον ευρύτερο ιστό με άξονες την κίνηση και τη θέαση. Η αποσαφήνιση των ορίων μέσα από την σχέση δημόσιου και ιδιωτικού αλλά και την έκφραση στο χώρο των συλλογικών δράσεων. Η συγκρότηση της υλικότητας σε συνάρτηση με την ατμόσφαιρα του τόπου. Ο χρόνος. Ο ανοικτός δημόσιος χώρος υπόκειται στη μεταβολή του χρόνου μέσα από το σύντομο κύκλο της ημέρας και τις αλλαγές των εποχών.\nΤα εργαλεία κατανόησης και ανάλυσης του δημόσιου χώρου είναι:\n•\tΤα διαγράμματα σύνδεσης των αξόνων του αστικού ιστού.\n•\tΤα διαγράμματα θεάσεων.\n•\tΤα διαγράμματα ορίων και κατωφλιών, καθώς και η ανάδειξη περίκλειστων και πιο ανοικτών ενοτήτων.\n•\tΧάρτες υλικότητας, με καταγραφή των υλικών, χρωμάτων και υφών του περιβάλλοντος.\n•\tΣτοιχεία κλιματολογικών συνθηκών.\nCurrent Project ΤΡΕΧΩΝ ΕΡΓΟ\nΜΟΝΟΚΑΤΟΙΚΙΑ ΣΤΟΝ ΔΙΟΝΥΣΣΟ ΑΤΤΙΚΗΣ\nΜΕΛΕΤΗ 2007-2009 | ΚΑΤΑΣΚΕΥΗ 2011-2015\nΑΝΩΝΥΜΟΣ ΕΤΑΙΡΕΙΑ ΜΕΛΕΤΩΝ\nΚΑΠΟΔΙΣΤΡΙΟΥ 18 ΑΘΗΝΑ 10682\nΤΗΛΕΦΩΝΟ: +30 210 3818048\nΤΗΛΕΟΜΟΙΟΤΥΠΙΑ: +30 210 3307033\n© ΜΑΤΘΑΙΟΣ ΠΑΠΑΒΑΣΙΛΕΙΟΥ ΚΩΝΣΤΑΝΤΙΝΑ ΚΑΡΒΟΥΝΤΖΗ ΚΑΙ ΣΥΝΕΡΓΑΤΕΣ ΑΡΧΙΤΕΚΤΟΝΕΣ |


ΚΡΥΠΤΟΓΡΑΦΙΑ – ΣΤΙΒΕΝ ΠΙΝΚΟΚ, STEPHEN PINCOCK – Βιβλιοπωλείο Προμηθεύς\nΑρχική σελίδα / ΒΙΒΛΙΑ / ΣΥΓΧΡΟΝΑ ΘΕΜΑΤΑ - ΕΠΙΣΤΗΜΗ - ΤΕΧΝΟΛΟΓΙΑ - ΕΡΕΥΝΑ / ΚΡΥΠΤΟΓΡΑΦΙΑ – ΣΤΙΒΕΝ ΠΙΝΚΟΚ, STEPHEN PINCOCK\nΚΡΥΠΤΟΓΡΑΦΙΑ – ΣΤΙΒΕΝ ΠΙΝΚΟΚ, STEPHEN PINCOCK\nΠαράλληλα με τη συναρπαστική εξιστόρηση, αυτό το βιβλίο μάς δίνει την ευκαιρία να χρησιμοποιήσουμε οι ίδιοι τα σημαντικά εργαλεία της κρυπτογραφίας, και να δοκιμάσουμε την ευστροφία μας, μέσα από επτά δεξιοτεχνικά κρυπτογραφήματα που βρίσκονται στις τελευταίες σελίδες. Μπορούμε να τα επιλύσουμε με βάση τη γνώση που αποκομίζουμε από το κάθε κεφάλαιο. Δύσκολη δουλειά! – χρειάζεται δημιουργική σκέψη, τύχη, επιμονή και όραμα.\nΚΡΥΠΤΟΓΡΑΦΙΑ - ΣΤΙΒΕΝ ΠΙΝΚΟΚ, STEPHEN PINCOCK ποσότητα\nΚωδικός προϊόντος: 978-960-6640-43-8 Κατηγορίες: ΒΙΒΛΙΑ, ΣΥΓΧΡΟΝΑ ΘΕΜΑΤΑ - ΕΠΙΣΤΗΜΗ - ΤΕΧΝΟΛΟΓΙΑ - ΕΡΕΥΝΑ Ετικέτες: Βιβλίο, ΤΡΑΥΛΟΣ, ΚΡΥΠΤΟΓΡΑΦΙΑ, ΣΤΙΒΕΝ ΠΙΝΚΟΚ, STEPHEN PINCOCK, ΚΩΔΙΚΕΣ\nΔεν υπάρχει ανθρώπινη κοινωνία δίχως μυστικά – χωρίς ραδιουργίες, συνωμοσίες, πολιτικές ίντριγκες, πισώπλατα μαχαιρώματα, πολέμους, οικονομικές ατασθαλίες ή κρυφές ερωτικές σχέσεις. Δεν είναι προς έκπληξη, λοιπόν, ότι η ιστορία των καλυμμένων μηνυμάτων και της μυστικής γραφής έχει τις ρίζες της στους αρχαιότερους πολιτισμούς.\nΣτο σύγχρονο κόσμο, τα πάντα γύρω μας είναι κρυπτογραφημένα. Για κάθε κλήση στο κινητό τηλέφωνό μας ή για κάθε ανάληψη μετρητών από ένα ΑΤΜ, βασιζόμαστε σε εκλεπτυσμένη ηλεκτρονική κρυπτογράφηση ώστε να αποκλείσουμε την πρόσβαση σε αδιάκριτα αφτιά και μάτια. Όμως, η ανάγκη για “μυστικότητα” δεν είναι φαινόμενο της εποχής μας· εδώ και 4.000 χρόνια, οι κώδικες και τα κρυπτογράμματα παίζουν καθοριστικό ρόλο στην πολιτική, στον πόλεμο, στις δολοφονίες και στο έγκλημα.\nΑπό την εποχή του Ιουλίου Καίσαρα μέχρι τη γερμανική μηχανή “Αίνιγμα”, και από τον Ψυχρό Πόλεμο μέχρι τους ιδιοφυείς επιστήμονες της σημερινής κβαντικής κρυπτογραφίας, η αέναη μάχη ανάμεσα σε κωδικοπλάστες και κωδικοθραύστες, κρύβει τους πιο ραδιούργους ανθρώπινους χαρακτήρες και τους πιο θρυλικούς κώδικες της Ιστορίας.\nΜυστικά μηνύματα καθορίζουν την έκβαση πολέμων, χτίζουν ή διαλύουν αυτοκρατορίες, διασώζουν ή καταδικάζουν ανθρώπους και καταστάσεις. Κάθε φορά που οι κρυπτογράφοι εφευρίσκουν έναν νέο κώδικα ή ένα κρυπτόγραμμα, οι κρυπταναλυτές “πέφτουν στο σκοτάδι”. Κωδικοποιημένα μηνύματα, που έσπαζαν εύκολα ως τώρα, γίνονται ξαφνικά ακατανόητα. Και η μάχη δεν τελειώνει ποτέ: με επιμονή και σκληρή δουλειά, οι κρυπταναλυτές βρίσκουν τελικά μια “ρωγμή στην πανοπλία”, και αρχίζουν να “ξηλώνουν” το κρυφό μήνυμα, μέχρι την αποκάλυψη.\nΔώστε πρώτος μία αξιολόγηση “ΚΡΥΠΤΟΓΡΑΦΙΑ – ΣΤΙΒΕΝ ΠΙΝΚΟΚ, STEPHEN PINCOCK” Ακύρωση απάντησης


Νέες προκλήσεις από Ακάρ για το Αιγαίο\nΤο πρωί του Σαββάτου, ο υπουργός Άμυνας της Τουρκίας έστειλε τελεσίγραφο κατά της Ελλάδας απαιτώντας να αποστρατικοποιηθούν τα νησιά του ανατολικού Αιγαίου. Μιλώντας σε ΜΜΕ της Τουρκίας, ο Χ.Ακάρ ζήτησε από τον Έλληνα ομόλογό του Ευάγγελο Αποστολάκη να βρεθεί μια φόρμουλα προκειμένου να αποστρατικοποιηθούν τα νησιά του ανατολικού Αιγαίου. Αναλυτικά οι δηλώσεις του: «Η στρατικοποιηση των νησιών που θα πρέπει να παραμείνουν μη στρατικοποιημένα είναι ξεκάθαρη παραβίαση των διεθνών συνθηκών και συμβάσεων» δήλωσε ο Χ.Ακάρ. Και συνέχισε:\n«Από τον Έλληνα ομόλογό μου – στα πλαίσια των καλών και ειλικρινών σχέσεων μας – περιμένω να λάβει τα απαραίτητα μέτρα και σε αυτό το ζήτημα. Το διεθνές δίκαιο και οι συνθήκες έχουν ξεκάθαρα παραβιαστεί με την στρατικοποίηση των νησιών του που πρέπει να είναι αποστρατιωτικοποιημένα. Αυτές οι παραβιάσεις έρχονται σε αντίθεση με τις Συνθήκες και δεν είναι συμβατές με τις σχέσεις φιλίας και καλής γειτονίας. Περιμένω να παρθούν τα κατάλληλα μέτρα και όλα αυτά να σταματήσουν. Εμείς είμαστε υπέρ των καλών γειτονικών σχέσεων. Το ίδιο περιμένουμε και από τους γείτονες μας. Από την άλλη πλευρά είναι γνωστό σε όλους ότι η Τουρκία είναι αποφασισμένη να προστατέψει τα δικαιώματα και τα συμφέροντά της, που απορρέουν από το διεθνές δίκαιο. Στα πλαίσια του δημιουργικού και ειλικρινούς διαλόγου και στα πλαίσια των καλών σχέσεων μας περιμένω από τον Έλληνα ομόλογο μου να λάβει τα απαραίτητα μέτρα για το ζήτημα αυτό όπως και τα άλλα ζητήματα».\nΑιχμές Ακάρ για τους S-300 της Ελλάδας Παράλληλα ο Ακάρ ισχυρίστηκε ότι η Άγκυρα προσπαθεί να λύσει με ειρηνικά μέσα και διάλογο τα προβλήματα στην ανατολική Μεσόγειο και την Κύπρο. Αφησε αιχμές για τις αντιδράσεις ΗΠΑ και ΝΑΤΟ για την απόκτηση από τη Ρωσία των αντιαεροπορικών συστημάτων S-400 την ώρα που η Ελλάδα διαθέτει S-300. «To σύστημα αεράμυνας S-400 είναι ένα μέτρο για την προστασία της χώρας μας από αεροπορικές και πυραυλικές απειλές. Όπως είναι γνωστό η Ελλάδα και κάποιοι άλλοι σύμμαχοι στο ΝΑΤΟ διαθέτουν συστήματα αεράμυνας S-300. Σεβόμαστε τις αποφάσεις των χωρών αυτών σ’ αυτό το ζήτημα. Ως σύμμαχος του ΝΑΤΟ η Τουρκία εκπληρώνει όλες τις υποχρεώσεις της στην περιοχή και συνεχίζει να συμβάλει στην παγκόσμια ειρήνη», δήλωσε ο Ακάρ. Ουσιαστικά ο πρώην Επιτελάρχης των Τουρκικών Ενόπλων Δυνάμεων έθεσε το ζήτημα της πλήρους αποστρατικοποίησης των Ελληνικών νησιών του ανατολικού Αιγαίου.\nΝα σημειωθεί πως η δήλωση αυτή αναπαρήχθη άμεσα από τα τουρκικά μέσα μαζικής ενημέρωσης και μάλιστα ως «έκτακτη επικαιρότητα». Θυμίζουμε πως μόλις πριν από μερικές ημέρες σημειώθηκε επίθεση τουρκικών μαχητικών στο "αρχαίο" ελικόπτερο Huey που μετέφερε τον Αρχηγό ΓΕΣ Αντιστράτηγο Γεώργιο Καμπά από τη Ρόδο στη Μεγίστη (Καστελλόριζο). Την προκλητική κίνηση της Άγκυρας επιχείρησαν να διαψεύσουν οι Τούρκοι ισχυριζόμενοι πως το περιστατικό ποτέ δεν έλαβε χώρα. Προσέθεσαν μόνο πως τα τουρκικά F-16 εκτελούσαν προγραμματισμένα και τακτικά καθήκοντα στην περιοχή του Αιγαίου.\nΕτικέτες: Αιγαίο, Τουρκία Ελλάδα Προκλήσεις Ακάρ


agioi anargyroi-kamatero news: Πόλη κουφάρι θυμίζει ο δήμος Άγιοι Ανάργυροι-Καματερό\nΠόλη κουφάρι θυμίζει ο δήμος Άγιοι Ανάργυροι-Καματερό\nΟ αναγνώστης μας Ξενοφώντας Κ. μας έστειλε το παρακάτω\nΗ εικόνα που αντικρύζεις κανείς κάνοντας μία βόλτα στις γειτονιές των Αγίων Αναργύρων και του Καματερού είναι τραγική. Το πράσινο ανύπαρκτο, η καθαριότητα ειδικά στην κεντρική πλατεία είναι για τηλεοπτικό ρεπορτάζ, σπασμένα ρείθρα, διαλυμένα πεζοδρόμια, εγκαταλειμμένες περιοχές, ακαθαρσίες ζώων και παράλληλα η εγκληματικότητα έχει αυξηθεί αρκετά και οι διαρρήξεις είναι πλέον καθημερινό φαινόμενο χωρίς να ενδιαφέρεται κάποιος πραγματικά από τη δημοτική αρχή νά βοηθήσει ώστε να αθξηθούν τα μέτρα προστασίας.\nΤα σκουπίδια και διαλυμένοι κάδοι σχεδόν παντού, οι περισότερες παιδικές χαρές είναι εστίες μόλυνσης και μερικές και επίκινδυνες για την ακεραιότητα των παιδιών.\nΗ τοπική αγορά αργοπεθαίνει είτε από την οικονομική δυσπραγία των κατοίκων είτε γιατί τα ενοίκια παραμένουν υψηλά με αποτέλεσμα πολλοί καταστηματάρχες να μετακομίζουν τα μαγαζιά τους σε γειτονικούς δήμους ενώ όσοι υποτίθεται υποστηρίζουν τους επαγγελματίες αγωνίζονται μόνο για να προβάλλουν το κομματικό τους όργανο επενδύοντας στο πρόβλημα και όχι στην λύση του.\nΜέχρι και στο νεόκτιστο κλειστό γυμναστήριο ένα σημαντικό έργο για τον δήμο φημολογείται ότι έγιναν λάθη στην κατασκευή του μιας και η ανδρική ομάδα χάντμπολ του ΛΕΩΝΊΔΑ δεν μπορεί να αγωνιστεί γιατί δεν υπολόγισαν τις σωστές διαμέτρους του γηπέδου!!!\nΗ αποκατάσταση της Λάμπρου Κατσώνη δεν προχωρά και η Ανάκασα να δέχεται καθημερινά μεγάλο κυκλοφοριακό βάρος με πολλά πολλά τροχαία σε πυκνοκατοικημένη περιοχή ενώ αν πέσει πάλι καμιά γερή μπόρα τότε η καταστροφή θα είναι ανείπωτη σε όλο το μήκος του Κηφισσού.\nΣτο Καματερό οι περιπτώσεις με τα οικόπεδα στον Άτταλο, η εικονική αντιμετώπιση των προβλημάτων από τις πλημμύρες, η ελιππής καθάριση οικοπέδων αλλά και ανύπαρκτος σχεδιασμός κάποιου σημαντικού έργου αναπτύξης προκαλεί μόνο θλίψη.\nΣτον αντίποδα η δημοτική αρχή μη μπορώντας να παράγει δημιουργικό έργο ακόμη και σε επίπεδο υποδομών για να κρατά "ζεστούς" τους ψηφοφόρους πρωταγωνιστεί με "έξυπνες εκδηλωσούλες" που ξεκινούν από το περιβάλλον, την ποίηση, τις σχολικές γιορτές και φτάνουν μέχρι τις γουρονοπούλες και τα αυτοκίνητα αντίκες όπου συμμετέχουν μαζικά όλοι οι νεόκοποι συμβουλάτορες μαζί με τους κολλητούς τους που ψάχνουν κι αυτοί μία θέση στον ήλιο.\nΌσο για την αντιπολίτευση (Κομματάς, Νταηλάκης, Παισόπουλος) τα λόγια είναι περιττά αφού είναι ανύπαρκτη σε σημείο να χαριεντιζεται και επίσημα με την σημερινή δημοτική αρχή. Ούτε ουσιαστικές παρεμβάσεις για τα τοπικά προβλήματα, ανεπαρκής αντιπολιτευτικός λόγος στο δημοτικό συμβούλιο, ούτε κινητοποιήσεις για να λυθούν τα προβλήματα στις γειτονιές, ούτε καν μία εκδήλωση για να επισημανθούν οι παραλείψεις και τα λάθη της διοίκησης Σαράντη.\nΜόνη έννοια όλων το "Πάρκο Α. Τρίτσης" για να μας ρίχουν στάχτη στα μάτια μας από τα καθημερινά προβλήματα λες και εκεί ζουν οι χιλιάδες κάτοικοι του δήμου Αγίων Αναργύρων Καματερού.\nΑς παραδειγματιστούν λοιπόν όσοι ακόμη έχουν φιλότιμο από εκείνους που συμμετέχουν στην δημοτική αρχή από τις δράσεις που κάνουν οι δήμοι Αθηνών, Ιλίου και Περιστερίου όπου οι παρεμβάσεις ειδικά σε θέματα πρασίνου είναι σημαντική.\nΜε εκτίμηση Ξενοφ.Κ.\nΑναρτήθηκε από AGIOIANARGYROINEWS στις 6:39 μ.μ.


Τρόπαια και δικαστέα ύλη\nΓια την ηγεσία της Εκκλησίας, η απόφαση του Συμβουλίου της Επικρατείας για τα Θρησκευτικά ήταν πολυτέλεια. Ευπρόσδεκτη μεν, αλλά αχρείαστη. Ο Αρχιεπίσκοπος είχε ήδη αποσπάσει από την κυβέρνηση όχι μόνο τη διευθέτηση του θέματος κατά τις βουλές του, αλλά και ένα τρόπαιο–σουβενίρ της επιβολής του: την κεφαλή του Νίκου Φίλη.\nΩς λόμπι δημοσίου δικαίου –ένας πόλος εξουσίας που μπορεί να πιέζει την Πολιτεία ένδοθεν– η Εκκλησία καταλαμβάνει πάντα όσο χώρο τής αφήνει η πολιτική. Η εμβέλειά της είχε, παρά τα δημαγωγικά εφέ, περιοριστεί την περίοδο των ταυτοτήτων – τότε που ο Πρόεδρος της Δημοκρατίας είχε απορρίψει αίτημα για δημοψήφισμα και το Ανώτατο Ακυρωτικό Δικαστήριο είχε νομολογήσει υπέρ της θρησκευτικής ουδετερότητας του κράτους. Επί των ημερών του Ιερωνύμου συμβαίνει το αντίθετο. Η επιρροή της Εκκλησίας βρίσκεται σε σπάνια άνθηση, οφειλόμενη τόσο στις δεξιότητες του προκαθημένου όσο και στη συγκυρία.\nΤη φιλοεκκλησιαστική συγκυρία δεν διαμορφώνει μόνο η φροντίδα του Μαξίμου να συντηρεί το πνεύμα αλληλοκατανόησης με την Αρχιεπισκοπή· τη συμπληρώνει και η εκλογική αγωνία –για να μην πει κανείς ο ψηφοθηρικός οίστρος– της αξιωματικής αντιπολίτευσης. Η πανηγυρική ανακοίνωση για την απόφαση του ΣτΕ ήταν, λένε, αντανακλαστική. Η Ν.Δ. δεν χρειάζεται πια καν να το σκεφτεί και να το μετρήσει. Την κινεί το αξίωμα «καμία ψήφος χαμένη» – ιδίως αν πρόκειται για μια υπόθεση ήδη «χαμένη».\nΕτσι, σε περιβάλλον διακομματικής γονυκλισίας, μπόρεσε να επικρατήσει ο συντηρητικός πυρήνας του ΣτΕ. Ετσι μπόρεσε το οιονεί συνταγματικό δικαστήριο της χώρας να υπαγάγει στη δικαιοδοσία του την ύλη της τρίτης τάξης του Δημοτικού, αποφαινόμενο ότι «ο Ιησούς παρουσιάζεται ως Μεσσίας και ως δάσκαλος, όχι όμως ως Σωτήρας του κόσμου».\nΗ Εκκλησία δεν φταίει. Οι δικαστές προσφέρθηκαν να την υποκαταστήσουν.\nΤι σημαίνει «απολιτική ιδεολογία»; Αν είναι ιδεολογία πώς είναι απολίτικη; Και αν είναι απολίτικη πώς είναι ιδεολογία; Ο,τι κι αν εννοούσε να καταλογίσει ο Δημήτρης Τζανακόπουλος στον Νίκο Αλιβιζάτο, ήθελε, πάντως, να ακουστεί βαρύ. Η αναθεωρητική πρόταση που ετοίμασε ο καθηγητής και υιοθέτησε το Κίνημα Αλλαγής είναι ασύμβατη με τα σχέδια της κυβέρνησης. Οχι γιατί διαφωνεί με το μενού των αναθεωρητέων διατάξεων. Αλλά γιατί δεν θέλει να χάσει το όπλο ενός αντιπερισπασμού.\nΑπό νωρίς έχει φανεί πως ο ΣΥΡΙΖΑ σκοπεύει να χρησιμοποιήσει σαν κομματική καμπάνια (και) την αναθεώρηση. Οι επιτροπές φορέων, οι λαϊκές συνελεύσεις, ο διαδραστικός κατάλογος προτεινόμενων άρθρων, διά των οποίων η κυβέρνηση έχει μεθοδεύσει το αναθεωρητικό της στρατήγημα, αντανακλά την ιδεολογικότατη και πολιτικότατη αντίληψή της για το Σύνταγμα: Το Σύνταγμα ως προκήρυξη. Το Σύνταγμα ως καταστατική μπροσούρα του κράτους.\nΑντιθέτως, η «απολίτικα» λιτή λίστα του Αλιβιζάτου εστιάζει μόνο σε πέντε-έξι διατάξεις. Πίσω από την κάθε μία μπορεί να διακρίνει κανείς κι ένα νωπό θεσμικό τραύμα. Πίσω από την πρόταση για κατάργηση της ανακριτικής αρμοδιότητας της Βουλής βλέπει τα σημάδια που έχει αφήσει η πολακική διωκτική λαιμαργία. Πίσω από την πρόταση για αλλαγή του τρόπου ανάδειξης των προέδρων των ανωτάτων δικαστηρίων, βλέπει την κατατομή της ανωτάτης συνδικαλίστριας που κόλλησε στον θώκο της. Πίσω από την πρόταση για μεταρρύθμιση της εκλογής του Προέδρου της Δημοκρατίας βλέπει τον αραιό ίσκιο του Φώτη Κουβέλη.\nΑκόμη κι αν η Ν.Δ. υιοθετήσει την πρόταση για αναθεώρηση εκτάκτου ανάγκης, ο ΣΥΡΙΖΑ είναι βέβαιο ότι θα την τορπιλίσει. Θα την απορρίψει επειδή μπορεί να έχει σχεδιάσει δημοψηφισματικά κόλπα. Αλλά κι επειδή τον οδηγεί η εγγενής του αλλεργία απέναντι σε ό,τι προέρχεται από την αντιπολίτευση.\nΝα, μια απολίτικη ιδεολογία: ο καθεστωτισμός.


Αλλαγή του καιρού από σήμερα – Αρκαδικός Κήρυκας\nΣυνέλαβαν τον Στέφανο Χίο μετά από μήνυση του Σπίρτζη\nΑλλάζει και πάλι από σήμερα το σκηνικό του καιρού με τα έντονα καιρικά φαινόμενα να συνοδεύονται από σποραδικές βροχές και μεμονωμένες καταιγίδες, πτώση της θερμοκρασία και ισχυρούς ανέμους.\nΣτην Αττική, προβλέπονται νεφώσεις που βαθμιαία θα αυξηθούν με τοπικούς όμβρους κυρίως στα βόρεια, όπου τις απογευματινές ώρες πιθανόν να εκδηλωθούν μεμονωμένες καταιγίδες. Οι άνεμοι ασθενείς έως και 4 μποφόρ, ενώ η θερμοκρασία θα κυμανθεί από 18 έως και 28 βαθμούς Κελσίου.\nΣτη Θεσσαλονίκη, αναμένονται λίγες νεφώσεις με σποραδικούς όμβρους και μεμονωμένες καταιγίδες κυρίως τις απογευματινές ώρες. Οι άνεμοι θα πνέουν ισχυροί έως και 5 μποφόρ με βαθμιαία εξασθένηση, ενώ η θερμοκρασία θα κυμανθεί από 15 έως και 23 βαθμούς Κελσίου.\nΣτη Μακεδονία και τη Θράκη, ο καιρός θα είναι άστατος, κατά περιόδους νεφελώδης με σποραδικού όμβρους και μεμονωμένες καταιγίδες, κυρίως τις απογευματινές ώρες. Τη νύχτα τα φαινόμενα στα ανατολικά θα ενταθούν. Οι άνεμοι έως και 5 μποφόρ, ενώ η θερμοκρασία θα κυμανθεί από 14 έως και 26 βαθμούς Κελσίου.\nΣτα νησιά του ανατολικού Ιονίου, την Ηπειρο, τη δυτική Στερεά και τη δυτική Πελοπόννησο, θα αναπτυχθούν νεφώσεις, με σποραδικές βροχές και μεμονωμένες καταιγίδες κυρίως τις απογευματινές ώρες. Οι άνεμοι θα πνέουν ασθενείς έως και 4 μποφόρ, ενώ η θερμοκρασία θα κυμανθεί από 16 έως και 26 βαθμούς Κελσίου.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο, θα εκδηλωθούν σποραδικοί όμβροι και τις απογευματινές ώρες μεμονωμένες καταιγίδες κυρίως στα βόρεια τμήματα. Οι άνεμοι θα πνέουν αρχικά ισχυροί στα 5 μποφόρ, και αργότερα θα εξασθενήσουν. Η θερμοκρασία θα κυμανθεί από 16 έως και 28 βαθμούς Κελσίου.\nΣτις Κυκλάδες και την Κρήτη, θα σημειωθούν σποραδικές βροχές και μεμονωμένες καταιγίδες κυρίως τις απογευματινές ώρες. Οι άνεμοι έως και 5 μποφόρ, ενώ η θερμοκρασία θα κυμανθεί από 22 έως και 29 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα, προβλέπονται νεφώσεις, οι οποίες παροδικά θα αυξηθούν με και θα εκδηλωθούν σποραδικές βροχές και μεμονωμένες καταιγίδες κυρίως στα βόρεια. Οι άνεμοι αρχικά θα πνέουν ασθενείς στα 4 μποφόρ, και αργότερα θα στραφούν σε ισχυρούς έως και 5 μποφόρ.\nΤην Πέμπτη, περιμένουμε νεφώσεις με τοπικές βροχές και σποραδικές καταιγίδες. Σταδιακή βελτίωση θα σημειωθεί από τις απογευματινές ώρες στα δυτικά και βόρεια τμήματα. Οι άνεμοι θα πνέουν ισχυροί έως και 6 μποφόρ, ενώ η θερμοκρασία θα βρίσκεται σε πτώση.\nΔημήτρης Παυλής: "Ζητάμε 8.000.000 ευρώ για αντιπλημμυρικά έργα"\nΤάσος Πετρόπουλος: Συναντήθηκε με εκπροσώπους εργαζομένων στα ΜΜΕ